08:26 / 20.09.2017 | muzikmen | 3168\nВа алайкум ассалом! Солиҳ инсонларнинг суҳбатларига бориб турсин. Зино қилгиси келган вақтда ҳам солиҳ инсонларнинг ҳузурига борсин. Қуйидаги ҳадисни доим ёдда тутсин.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Зинокор зино қилаётганида мўмин бўлмас, ароқхўр ароқ ичаётганида мўмин бўлмас, ўғри ўғрилик қилаётганида мўмин бўлмас, талончи молни тортиб олаётганда, одамлар унга кўзларини тикиб, қараб қолганларида мўмин бўлмас», дедилар». Икки Шайх ривоят қилганлар. Шарҳ: Ушбу ҳадиси шарифда мўминликка умуман мос келмайдиган, мўмин киши қилиши мутлақо мумкин бўлмаган баъзи ишлар ҳақида сўз бормоқда. Келинг, ўша ишлар ҳақида қисқача мулоҳаза юритиб кўрайлик: «Зинокор зино қилаётганида мўмин бўлмас». Зино катта гуноҳдир. Бу гуноҳ энг юқори даражадаги хиёнат ҳисобланади. Хиёнат деганда, Исломда баъзи халқлардаги каби, фақат умр йўлдошига хиёнат қилувчи одам тушунилмайди. Балки кенг маънодаги хиёнат – Аллоҳга, Расулга, дину диёнатга, жамиятга, келажак авлодларга, инсониятга, ўзига ва мўминликка хиёнат тушунилади. Аллоҳ таолони таниган одам зино қилмайди. Расулуллоҳ соллаллоҳу алайҳи васалламга умматман, деган одам зино қилмайди. дину диёнатим бор, деган одам зино қилмайди. Ўз жамиятимга содиқ аъзоман, деган одам зино қилмайди. Чунки унинг бу иши у яшаб турган жамиятга зарар келтиради. Келажак авлодларга яхшилик қилмоқчи бўлган одам зино қилмайди. Чунки зино наслнинг бузилишига олиб борадиган жиноятдир. Инсониятга яхшилик қилмоқчи бўлган инсон ҳам зино қилмайди. Чунки зино инсониятга зарар келтирадиган гуноҳдир. Ўзига ўзи яхшилик қилмоқчи бўлган одам ҳам зино қилмайди. Чунки зино зинокорни одамгарчиликдан чиқаради. Мўминликдан умиди бор одам ҳам зино қилмайди. Чунки зино иймонга зид нарсадир. Ушбу ҳадиси шариф ҳам шунга далилдир. Бу иборани турлича тушуниш мумкин. «Бу ишни қилган одам кофир бўлади» деган жумладан тортиб, энг осони – «Шу ишни қилаётган пайтида иймони чиқиб туради», дейишгача. Иймонли одам учун иймондан бир лаҳза ажрашдан кўра каттароқ мусибат йўқ. ("Ҳадис ва Ҳаёт" китобидан). Валлоҳу аълам!


Муродбой Низанов. Бетобланиб қолдингизми? (ҳажвия) | www.ziyouz.uz\nБош саҳифа Жаҳон насри онлайн антологиясиМуродбой Низанов (1952; Қорақалпоғистон)Муродбой Низанов. Бетобланиб қолдингизми? (ҳажвия)\nМуродбой Низанов. Бетобланиб қолдингизми? (ҳажвия)\nИш гоҳ енгил, гоҳ оғир бўлади. Шунинг учун гоҳида соғлиққа ҳам қараб олиш керак, деган хаёлда дўхтирга кўриндим. “Асабингиз чарчабди, йигирма кунча унга дам бериб олинг”, деди. Дўхтир айтгандан кейин жон борми? Шифохонага ётиб олдим. У ерда фақат асабни эмас, бошқа даволарни ҳам олишга тўғри келди. Шифокорларнинг айтишича, камина семиришнинг иккинчи босқичидан ўтиб бораётган эканман. Қаёққа қараб, ким билсин? Бунга ҳеч қандай дори буюришмади. Фақат ҳафтанинг биринчи куни бир ярим литр қатиқ ичишим, жума куни бир ярим килограмм олма ейишим керак экан. Ўша кунлари бошқа таомлардан қатағон қилиндим.\nЙигирма икки кун деганда касалхонадан чиқдим. Даволанишим бекорга кетмаган, шекилли, камарим икки тешик берироққа сурилибди. Ҳолатим яхши, оёқ олишим енгиллашган. Кайфият соз. Тезроқ болаларимнинг олдига етай, деб шошилиб боряпман. Кутилмаганда қаршимдан ўзимизда ишлайдиган Аҳмад чиқиб қолди.\n— Сенмисан?! — деди у саломлашишга қўлини ҳам узатмасдан, менга аянчли тикилиб. — Ростдан ўзимизнинг Раҳматмисан? Сени танисам ҳар нарса бўлай! Мазанг бўлмадими?\nУ оғиз очиргани қўймасдан ҳовлиқиб гапиряпти.\n— Сени тумов-пумов бўлгансан, деб кўргани бормовдик. Кечирасан энди…\n— Э, кечирасан деганинг нимаси? Ҳеч нарса бўлгани йўқ.\n— Ҳеч нарса бўлгани йўқ, дейди, манов турқингга бир қара! Касал жондан ўтсагина одам шунақа озиб кетади! Этинг бориб суякка ёпишибди-ю, ҳеч нарса бўлгани йўқ дейсан! Қандоқ лўмбиллаган савлатинг бор эди! Энди сапсим бўшаган қопга ўхшаб қопсан!..\nАҳмаддан бир амаллаб қутулдим. Оёқ олишим еп-енгил эди, зилдай оғирлашиб, қадамни аранг босиб борар эканман, “Дўхтирлар мени алдашдимикан?” деб ўйланаман. Автобус бекатига судралиб етиб борганимда бир “Матиз” ёнимга келиб “шип” этиб тўхтади. Ҳамкасбим Фозил экан. Ёнига чиқиб ўтириб олдим.\n— Мазанг бўлмадими? — деди уям саломимга алик олмасдан. — Бетларинг халта-халта бўп осилиб қопти.\n— Озроқ асаб чарчаган экан, шунга жиндай даволандим…\n— Дўхтирларнинг топган гапи шу-да, — деди у машина тезлигини оширар экан йўлдан кўзини узмасдан. — Улар беморларнинг нимага чалинганини айтиб кўнглини чўктирмаймиз, деб қасам ичишган-да! Эртага жўнашиб кетадиган беморгаям “Отдай бўп, тузалиб кетасан!” деб қулоғига лағмон осишади. Осгандаям ишонч билан осишади. Дардинг оғирлигини рангинг айтиб турибди! Сенинг ўрнингда бўлсам, вақтни ўтказмасдан Тошкентга бориб, профессорларга кўринардим. Жонни супермаркетдан тополмайсан, ошна, вақтни қўлдан бермай қамчини бос!\nФозилнинг гапидан иситмам кўтарилиб, ҳаво етишмаганидан, нафас олишим қийинлашди. Чидай олмасдан, уйдан икки бекат берида тушиб қолдим.\nТанишлар бир дуч келса, келаверар экан. Қаршимдан ишхонамизнинг фарроши Ҳаммагул кампир чиқиб қолса бўладими! Кампирни кўриб, тўғриси, қувондим, боиси ёши улуғ, кўпни кўрган одамларнинг сўзи юмшоқ бўлади. Юмшоқ сўзни топган экансиз!\n— Вой-бўй, чироғим! — деди кампир саломимга алик ўрнига томдан тараша тушгандай қилиб. — Бир сиқимгина бўп қопсан, боёқиш! Оғриқ отни чўктиради, дейишади. Бир этак боланг бор. Юртнинг ҳамма бориб-келаётган катта шаҳарларида даволансанг бўлмайдими?!\nГапнинг қисқаси, йўл-йўлакай, яна икки-уч танишим менинг “тугаб қолганимни” ёдимга солиб қўйишди.\nЭнди мен чиндан ҳам ўзимни ёмон сеза бошладим. Уйга етибоқ тез ёрдам чақирсам керак, деган хаёлга бордим.\nКўчамиз юзида Худойберган деган қўшнимиз учраб қолди.\n— Бетобландим,— дедим унга биринчи бўлиб,— Кўриб турибсан, бетларим халта-халта бўлиб осилиб, бутунлай тугадим. Оғриқ отни чўктирар, деганлари шу экан-да! Бир этак болаларим насибасига … — шундай деб хўрлигим келиб йиғлаб юбордим.\n— Нималар деяпсан?! — деди қўшним негадир жаҳли чиқиб. — Касал бўлмайдиган одам бўладими?! Эскиларнинг “Оғриб турдим — ағанаб турдим!” деган гапи бор. Озганинг яхши бўпти. Эркак кишига қопдай қориннинг нима кераги бор! Соғломлигинг кўзларинг чақнашидан кўриниб турибди.\nУҳ! Дунёда ширин сўзли одамлар бутунлай йўқолиб кетган, деб ўйлагандим, адашган эканман! Қўшнимнинг гапларидан қушдай енгил тортиб, уйга кулиб кириб бордим.\n← Аввалги Аввалги Картошка крахмали холеcтеринни камайтиради\nКейинги → Кейинги: Тиш ва милклар cоғломлиги нимага боғлиқ?


Сайлов-2009: Цезарнинг хотиниданда ишончлироқ депутатлар\n05 декабр 2020, Тошкент вақти: 23:39\nТоғлару боғлар билан шуғулланувчи экологик ҳаракат Каримов учун мутлақ бехатар кўринди шекилли¸ экологларга дунë тажрибасида мисли кўрилмаган тарзда парламентдаги 15 ўрин сайловсиз тортиқ қилинди.\nЎзбекистонда биров кимлигини билмаса-да¸ президентининг комил ишончини қозониб¸ мамлакат парламентидаги 15 ўринни сайлов-пайловсиз олиб бўлганлар ана шу қадим иборани қўллашга ундади.\n“Сайлов-2009” мавзуидаги мақолаларимизни муштарийларимиз эътиборсиз қолдирмаяпти.\nУларга муносабат билдирар экан, бир муштарий мана бундай деб ёзди:\n«Ўзбекистонда ҳуқуқ эркинлиги у даражада ривожланмаган, лекин сайловлар ихтиёрий: халқ кимни хоҳласа - шуни сайлайди».\nАйни пайтда танқидий фикрлар ҳам билдирилмоқда.\nТанқидчилар фикрича, сайлов тўғрисида гапиришнинг ўзи мантиқсизликдир, чунки ўзбекча сайловнинг ўзи мантиқсиздир.\nCиёсатшунос Камолиддин Раббимов билан суҳбатимиз ўзбекча сайлов тизимининг ўзига хосликлари устида бўлди.\nДекабрда ўтказиладиган сайлов пропорционал сайловми, мажоритар сайловми?\nНима учун экологлар сайловга қатнашмай депутат бўлишлари керак?\nСуҳбат давомида мана шу икки муҳим масала атрофида сўз бўлади.\nОзодлик: Ўзбекистонда сайловлар мажоритарми¸ пропорционалми?\nКамолиддин Раббимов: Ўзбекистонда кейинги 18 йил давомида фақатгина мажоритар система ишлаб келаяпти. Мана ҳозирги пайтда депутатларнинг сони 150 та деб ўзгартирилди. Шундан 135 таси халқ томонидан сайланиши керак. Демак¸ аҳолининг сонига қараб Ўзбекистонда 135 та сайлов округи белгиланиши керак. Битта сайлов округининг иккинчи сайлов округидаги аҳолиси бир-биридан катта фарқ қилмаслиги керак. Шунинг учун Ўзбекистоннинг аҳоли зич вилоятларида 10-12 та сайлов округлари пайдо бўлади. Жиззахга ўхшаган вилоятларда бор-йўғи тўртта сайлов округи пайдо бўлади.\nОзодлик: Демак¸ бир мандатли округларда партиялар ўзларининг номзодларини кўрсатади.\n- Худди шундай¸ дейди Камолиддин Раббимов.\nСуҳбатдошимиз айтаётган мажоритар сайлов тизимидан ташқари пропорционал сайлов тизими ҳам бор. Сайлов шу тизим асосида ўтказиладиган бўлса, сайловчилар партиялар учун овоз беради.\nКамолиддин Раббимов: Пропорционал система анча демократик ҳисобланади ва сиëсий партияларни ҳаддан ташқари кучайтириб юборишга олиб келади. Чунки одамлар сайлов участкасига келганида¸ Эшматов ëки Тошматовга овоз бермайди¸ у партияга овоз беради. У ерда фақатгина сиëсий партиянинг номи ëзилган бўлади. Одамлар сиëсий партияни таниши керак¸ сиëсий партияларнинг ғояларини¸ қадриятларини тушунган бўлиши керак ва сиëсий партиялар жипслашиб¸ ўзини реклама қилишга ҳаддан ташқари катта эътибор беришади. Қўпол қилиб айтганда¸ сиëсий партиялар халққа ëқиш учун ва халқнинг овозини олиш учун бор имкониятини сарфлашади. Кўпгина таҳлилчилар¸ сиëсатшунослар Ўзбекистон депутатларининг ярмини партиялар рўйхатлари бўйича сайлашни кўп таклиф қилишган¸ лекин ҳокимият бу нарсани ҳеч қачон қабул қилмаган.\nОзодлик: Мажоритар тизимдан кўра пропорционал тизим прогрессивроқ¸ дедингиз. Ва яна “Шу пайтгача пропорционал тизимга Ўзбекистон ҳукумати рози бўлмаган¸ бўлмаяпти” дедингиз. Нега?\nКамолиддин Раббимов: Биласизми¸ сиëсий партияларни назорат қилиш жорий ҳокимиятнинг ўзи учун белгиланган устувор вазифаларидан биттаси. Мана 1990-йилларнинг бошлари Ислом Каримов учун машаққатли даврлар бўлган. Олий кенгаш¸ бир томондан мухолифат¸ бир томондан ҳар хил диний гуруҳлар. Умуман Каримовнинг тафаккурига хос бўлган жамиятни мутлақ бошқариш ўша пайтда Каримовнинг қўлидан анча келмаган. Секин-секинлик билан Олий мажлисни ҳам¸ депутатларни ҳам¸ умуман жамиятдаги барча жараëнларни қўлига олди. 1995-1996 йилларга келиб¸ мана шундай вазифага эришди. Айтмоқчиманки¸ сайловлар пропорционал тизим орқали ўтадиган бўлса¸ бу назорат қилиш концепциясига мос келмайди. Бу президент девонини ва шахсан Каримовни қийнаб қўйиши мумкин.\nОзодлик: Жорий қонунларга биноан Ўзбекистон экологик ҳаракати вакиллари Олий Мажлис қуйи палатасидаги 150 та ўриннинг 15 тасини сайлов-пайловсиз эгаллайди. Нега?\nКамолиддин Раббимов: Биласизми¸ дунëда бирор бир ҳаракат ëки сиëсий позиция учун олдиндан парламентда жой резерв қилиш тажрибасининг дунëдаги бирор бир давлатда борлигини мен билмайман. Ўзбекистон парламентида халқ томонидан сайланмаган вакиллар ўтирадиган бўлаяпти. Бу ҳам Ўзбекистондаги сиëсий режимнинг хусусиятларидан биттаси. Тўғридан-тўғри ҳукумат томонидан бошқариладиган ҳаракатга 15 та жойнинг резерв қилинишининг ўзи қонунчилик даражасида қизиқ¸ ғалати ҳолат.\nОзодлик: Демак¸ яна бир аниқлаб қўяйлик. Экологлар ўз номзодларини сайловга қўймайди.\nКамолиддин Раббимов: Йўқ¸ қўймайди. Улар сайловдан олдин қурултойини ўтказар экан¸ ўша қурултойда ҳаракатнинг раҳбарияти 15 та номзодни танлаб оларкан. Буни оддий тасаввур қилиш мумкин. Президент девонида сиëсий партиялар ва жамоат ташкилотлари билан ишловчи катта бўлим бор. Бу рўйхат ўша бўлим орқали Каримовга олиб кирилади. Каримов ҳаммасини битта-битта кўздан кечиради. Ҳар битта одамнинг шахсиятини кўздан кечириш учун кўп вақт кетмайди. Каримовга ëқмайдиагн одамлар таклиф қилинмайди¸ албатта. Каримовнинг рухсатини олгандан кейин ўша одамлар қонунчилик палатасида беш йил депутат бўлиб ўтиришади.\nОзодлик: Бу Цезарнинг хотинидан ҳам ишончли экологлар кимлар?\nКамолиддин Раббимов: Ҳозирча бу экологларнинг кимлиги тўғрисида бизда маълумот йўқ. Сайлов ўтгандан кейин мана шуни кузатиб борамиз. Сайлов ўтгандан кейин уларнинг кимлиги ва қандай дастурлар билан чиқиши маълум бўлади. Лекин бирор бир сенсация кутилмаяпти. Улар у-бу қонунчиликни ëки ўша экология муаммоларига имкон қадар эътибор қаратишга ҳаракат қилади. Лекин бу ҳатти-ҳаракатлар ва дастурлар фақатгина ҳокимиятнинг розилиги билан амалга оширилади.


Маҳаллий «Qazaqstan» телеканали орқали кечки сериал томоша қилаётган олмаоталиклардан бири, 18 август. (Канат Алтинбаев)\nОЛМАОТА – Яқинда эълон қилинган ҳисоботга кўра, Россия давлат телеканалларидаги янгиликларни кўрмайдиган россияликлар сони ошиб бормоқда. Марказий Осиёда ҳам шундай ҳолат кузатилмоқда, сабаби томошабинлар кремлпараст оммавий ахборот воситаларидан чарчаган.\nМосквадаги «Левада-центр» мустақил таҳлил маркази 1 август куни 2019 йил учун Россия оммавий ахборот воситаларининг ҳолатига доир ҳисоботини эълон қилди. Унда россияликларнинг ички ва халқаро янгиликлар учун қайси манбаларга мурожаат қилишини аниқлаш бўйича ўтказилган сўров натижалари батафсил ёритилган.\nТелевидение аксар россияликлар учун асосий ахборот манбаи бўлиб қолаётган эса-да, унинг аудиторияси тобора кичрайиб бормоқда.\n«Ўн йил аввал россияликларнинг 94 фоизи янгиликлардан телевидение орқали хабардор бўлар эди, ҳозирги кунда бу рақам 72 фоизни ташкил этмоқда. Ёшлар (25 ва ундан кичик ёшдаги россияликлар) орасида бу кўрсаткич 42, кекса ёшдагилар (65 ва ундан юқори) орасида эса 93 фоизга тенг, дейилади ҳисоботда.\nДавлатга қарашли «Биринчи канал» сайтига қўйилган Марказий Осиёлик мигрантлар ҳақида кўрсатув. Россиялик журналистларнинг фикрича, Москвада улар сони жуда кўпайиб кетган.\nҲисоботга кўра, Россиянинг ёш фуқаролари телевидениедан кўра кўпроқ ижтимоий тармоқларга юзланмоқдалар.\nОхирги бир неча йил давомида Россия телевидениесига янгиликлар манбаи сифатида ишонадиган аҳоли улуши 55 фоиз атрофида бўлиб турибди. Марказ маълумотларига кўра, 10 йил аввал бу рақам 80 фоизга тенг бўлган.\n«Левада-центр»га кўра, ўтган йилда телевидениенинг муайян янгиликлар, биринчи навбатда иқтисодий мавзуларни аниқ ёритишига нисбатан россияликларнинг ишончи кескин пасайган.\nҲисоботда айтилишича, бугунги кунда аҳолининг ярмидан кўпи телекўрсатувлар мамлакатдаги иқтисодий вазиятга оид воқеликни акс эттирмайди, деб ҳисобламоқда.\nШу билан бир вақтда, россияликларнинг онлайн-манбалар ва ижтимоий тармоқларга нисбатан ишончи ортиб бормоқда, дейилади тадқиқотда.\nОхирги 10 йил ичида шундай фикрда бўлган россияликлар сони 3-4 баравар кўпайган ва ҳозирги кунда аҳолининг 20 фоизини ташкил этмоқда.\n«Левада-центр» маълумотларига кўра, ёш россияликлар энг аввало телевизор кўрмагани учун, телевидениедан кўра ижтимоий тармоқларга кўпроқ ишонадилар.\nРоссия ташвиқотидан чарчаганлар\nРоссия давлат телеканаллари Марказий Осиёда ҳам ўз таъсирини йўқотмоқда.\n2017 йилнинг март ойида Бишкекдаги «Pro-kg» сиёсий технологиялар маркази ва «EL-PIKIR» жамоатчилик фикрини ўрганиш ва прогнозлаш маркази ўтказган сўровномага кўра, Қирғизистонда Россия телеканалларини томоша қилувчилар сони йил сайин қисқариб бормоқда.\nҚирғизистоннинг 48 шаҳрида олиб борилган ва 1200 киши иштирок этган сўровномага кўра, респодентларнинг 72,9 фоизи асосий ахборот манбаи сифатида қирғиз миллий каналларини томоша қилишини айтган.\nАксинча, сўралганларнинг 17,6 фоизигина Россия телеканалларини томоша қилишини билдирган, бу 2015 йилга нисбатан 3,2 фоиз кам дегмакдир.\nБу каби пасайишга Кремль қаноти остидаги телеканалларнинг мақсадлари ва Марказий Осиёда қўллаётган ноанъанавий ёндашувлари сабаб бўлмоқда, дейди ОАВ кузатувчилари.\nРоссия телеканаллари ташвиқотга тўла информатив сиёсат олиб боришда «ҳаддан ошмоқдалар», дейди бишкеклик ОАВ таҳлилчиси Эрлан Сатибеков.\n«Москва Кремль бошқарувидаги телеканаллардан ўзининг ташқи сиёсатини «оқилона» кўрсатиш учун фойдаланмоқда, бу эса бошқа мамлакатларда кескин танқидни келтириб чиқармоқда», деди у.\nКремлпараст оммавий аъборот воситалари сиёсатининг асосий йўналишларидан бири – Россия президенти Владимир Путиннинг ижобий имиджини Марказий Осиёдаги барқарорлик ва хавфсизлик кафолати сифатида тарғиб қилиш, деди Сатибеков.\nҲафсаласи пир бўлган томошабинлар\nБу орада, Қозоғистон ва Ўзбекистондаги томошабинларнинг Кремль бошқаруви остидаги телеканаллардан кўнгли қолган.\nМасалан, июнь ойида кремлпараст телебошловчи Владимир Соловьёвнинг «Россия-1» каналида Москва Олмаотадаги лабораторияни портлатиб юбориши кераклиги ҳақидаги гап-сўзлари қозоқларни ғазабга солган эди.\nТошкентлик блогер Азиз Ҳакимов эса Ўзбекистон ҳукуматини Россия ташвиқотига қарши жадал курашиш ва нохолис сиёсий дастурларни бутунлай тақиқлашга чақирган.\n«Россия ташвиқоти телевидение, интернет ва оммавий ахборот воситалари орқали ўзининг узун панжаларини биз томонга қараб чўзмоқда», деб ёзган эди у 2018 йилнинг апрель ойида ўзининг Facebook саҳифасида. «У буни уддалаяпти. Ўйлайманки, биз ўз фуқароларимизни уларнинг бузғунчи ва зарарли ахборотидан ҳимоя қилишимиз керак.»\nУнинг постига юзлаб ижобий муносабатлар ва фикр-мулоҳазалар билдирилган.\nНашр билан суҳбатда бўлган яна бир Ўзбекистон фуқароси, самарқандлик Абдураҳмон Обидовнинг айтишича, у ўзбек мигрантлари ҳақида салбий кўрсатувларни томоша қилгач, умуман Россия каналларини кўрмай қўйган.\n«Россия оммавий ахборот воситалари бизларни жиноятчи ёки ундан ҳам ёмонроқ ёввойи одамлардек қилиб кўрсатади. Шундан кейин ҳам уларга ишонайликми?», дейди у.\nОхирги руслар кетганидан кейин, бир-биримиз билан жиқиллаша бошлаймиз. Улар биз учун яшин қайтаргич каби. Улар шу ерда экан, камчиликларимиз учун кимнидир айблай оламиз. Йўқса, толиблар айбдор бўлади!\nЎзбекистон Россия каналларидан умуман воз кечиши керак, чунки Россияга ҳам ўзбек телевидениеси керак эмас. Ҳаммаси тенглик асосида бўлиши керак.\nФарқи, Қирғизистонда Россия каналларини бепул томоша қилиш мумкин, Қозоғистонда эса РФ каналлари фақат кабель телевидениеларининг пуллик тарифларида бор.\nЁлғончи Россия телевидениеси ва ташвиқотининг кучи камаймоқда.


Словакияда муҳожирларга қарши митинг иштирокчилари ҳисбга олинди\n05 декабр 2020, Тошкент вақти: 05:21\nТақдири ҳал бўлишини кутаётган ироқлик қочқинлар.\nСловакия пойтахти Братислава шаҳрида муҳожирларга қарши ўтказилаётган намойиш иштирокчиларидан 60 киши ҳибсга олинди.\nПолиция маълумотига кўра, намойишчилар полиция машиналарига шикаст етказгани ва велопойга иштирокчиларига ҳужум қилганларидан сўнг ушланган.\nМуҳожирларга қарши намойиш Европа Иттифоқи давлатларига мигрантларни қабул қилиш учун квота белгилаш ҳақидаги хабардан сўнг Facebook орқали бунга қарши кайфиятдагилар томонидан ташкил қилинди.\nҲозирда Италия ва Греция ҳудудида қолаётган 40 минг қочқинни Европа Иттифоқи аъзолари бўлган Словакия, Франция, Венгрия ва Польшага тарқатиш режаси мавжуд.\nСловакияга икки йил мобайнида 785 нафар қочқинни қабул қилиш топширилган.\nКеласи ҳафта ЕИ Яқин Шарқ ва Шимолий Африкададан келаётган муҳожирлар оқими билан боғлиқ муаммоларни муҳокама қилиши кутилмоқда.


Ханчжоу-2022, Париж-2024: Эшкак эшувчи ёшларимиз энг замонавий қайиқларда тайёрланишади\nМОҚ Олимпия спорт турлари бўйича федерация ва ассоциацияларнинг Ханчжоу-2022 Осиё ўйинлари ва Париж-2024 Олимпия ўйинларига тузган режалари билан танишишда давом этади. ZOOM платформаси орқали ўтган тадбирда Ўзбекистон ROWING&CANOE федерациясининг режалари муҳокама қилинди. Онлайн йиғилишда МОҚ раиси Рустам Шоабдураҳмонов, Сув спорти турлари бўйича Республика Олий спорт маҳорат мактаби директори вазифасини бажарувчи Нуриддин Маҳмудов, Ўзбекистон ROWING&CANOE федерацияси бош котиби Вячеслав Дидрих, терма жамоа мураббийлари ва МОҚ ходимлари қатнашишди.\nТақдимотда ҳар бир йўналиш мураббийлари ўз дастурлари бўйича режалар билан таништириб ўтишди. Шубҳасиз, суҳбат давомида Токио Олимпиадасига тайёргарликка ҳам алоҳида тўхталиб ўтилди.\n“Академик, байдарка ва каноэда эшкак эшиш бўйича маълум ютуқларга эришмоқдамизку, слалом учун эътиборимизни камайтириб қўйдик. Тошкент шаҳри ва вилоятида ушбу йўналиш билан шуғулланиш учун қулай жойлар бор. Машғулотларда ўзингиз учун керакли жой бўйича таклиф билдиринг. Биз йиғин ташкил қилишда ёрдам берамиз. Эртага халқимиз биздан катта ғалабалар кутмоқда. Сўнгги кунларда юртимизда эпидемиологик вазият кескинлашаётганидан хабарингиз бор. Шу боис базада темир интизом ва барча эпидемиологик қоидаларга риоя қилинг”, – деди Рустам Шоабдураҳмонов.\nБайдарка ва каноэда эшкак эшиш бўйича мураббий Александр Понамарёв асосий терма жамоамиз Токио Олимпиадасига тайёргарлик учун энг замонавий қайиқлар билан таъминлангани учун ҳукуматимизга спортчилар номидан миннатдорчилик билдирди. Ўз навбатида, Ханчжоу ва Париж мусобақаларига тайёргарлик учун ёшлар жамоамизни ҳам ана шундай инвентарлар билан таъминлаш бўйича таклиф билдирди. МОҚ раиси ушбу таклифни қўллаб-қувватлади ва керакли инвентарларнинг аниқ миқдори, улар кимлар учун мўлжалланиши борасида маълумот тақдим этилишини сўраб ўтди.\nТаъкидлаш жоиз, май ойида ушбу спорт турида ҳамюртларимизни лицензион мусобақа кутиб турибди. Ҳозирда Туябўғиз сув омборида ушбу турнир учун саралаш мусобақаси ўтказилмоқда. Ўзбекистон Миллий олимпия қўмитаси ҳамюртларимизга бўлажак мусобақада омад ва зафарлар тилаб қолади.


KUN.UZ дайжести: 10 сентябрда кенг муҳокамага сабаб бўлган хабарлар\n02:42 / 11.09.2015\nҲурматли ўқувчилар, эътиборингизга 10 сентябрь куни кенг муҳокамага сабаб бўлган хабарларни такроран ҳавола этамиз.\nРамзон Қодиров ўзига Муҳаммад пайғамбар қонларининг бир қисми бўлган қон қуйилганини таъкидламоқда>>\nЧеченистон раҳбари Рамзон Қодиров Муҳаммад пайғамбар (с.а.в.) қонларининг бир қисми бўлган қон қуйилганини таъкидламоқда.\nКлинтон Путиннинг энг мафтункор жиҳатини айтди>>\nАҚШ президентлигига номзод Ҳиллари Клинтон Россия президенти Владимир Путиннинг ўзига ёқадиган энг мафтункор жиҳатини айтди. Бу баёнотни у Вашингтондаги Брукингс номли университетдаги чиқиши чоғида берди.\nNational Interest АҚШ, Россия ва ХХРнинг энг яхши ҳарбий самолётларини қиёслаб кўрди>>\nОхирги пайтларда АҚШнинг Lockheed Martin фирмаси томонидан ишлаб чиқарилган F-35 қирувчи самолёти Россия ва Хитой самолётларига қандай қаршилик кўрсата олиши кўп муҳокамаларга сабаб бўлмоқда.\n“Ал-Қоида” нишон сифатида Баффетни, Гейтсни ва Блумбергни танлади>>\n“Ал-Қоида” террорчи гуруҳи томонидан нашр этиладиган Inspire журналининг янги сони ҳуқуқ-тартибот органларининг хавотирига сабаб бўлмоқда. Ундан таниқли америкалик бизнесменларга ҳужум қилиш чақирувлари ўрин олди.\nҚодиров бош прокуратуранинг танқидига жавоб берди>>\nЧеченистон раҳбари Рамзон Қодиров “ВКонтакте” ижтимоий тармоғида бош прокуратуранинг айбловларига жавоб берди.\nТошкент ИИББ ёнғин хавфсизлиги бошқармаси "Ўзкўргазмасавдо” яқинида 18 август куни рўй берган ёнғин оқибатлари ҳақида тўлиқ маълумот берди>>\nKun.uz интернет нашри Ягона интерактив давлат хизматлари портали орқали Тошкент шаҳар ИИББ ёнғин хавфсизлиги бошқармасига 18 август кечки пайт “Беруний” метро станцияси ёнида жойлашган "Ўзкўргазмасавдо” кўргазма-ярмарка маркази ёнидаги улгуржи озиқ-овқат бозори ҳудудида ҳамда 21 август куни Бек Барака бозорида содир бўлган ёнғин ҳақида батафсил маълумот берилишини сўраб, мурожаатнома йўллаганди.\nРоссиядан Ўзбекистонга пул ўтказмалари ҳажми 1.6 баробарга қисқарди>>\nЖорий йилнинг биринчи ярмида Россиядан ўзбекистонлик меҳнат муҳожирлари ўз юртларига жўнатаётган пул ўтказмалари ҳажми 1.6 баробарга қисқарди. Бу ҳақда Ўзбекистон ташқи иқтисодий алоқалар миллий банки тақдим этган маълумотларда айтилди.\nҚодиров Сахалин судининг Қуръон сураларини экстремистик деб тан олиш ҳақидаги қарорига апелляция берди>>\nЧеченистон раҳбари Рамзон Қодиров Жанубий Сахалин судининг Қуръоннинг айрим сураларини экстремистик материал деб тан олиш ҳақидаги қарорига апелляция берди.\nReuters Россия Украина билан чегарасида ҳарбий база қуришни бошлаганини маълум қилди>>\nReuters ахборот агентлиги Россия Украина билан чегарасида ҳарбий база қуришни бошлаганини маълум қилди. Агентликнинг таъкидлашича, қурилиш бўйича тегишли тендер Россия давлат хизматлари порталида эълон қилинган. Базанинг қурилиши ҳақида маҳаллий вакиллардан бири Александр Панченко маълум қилди.


Тилимиз. Абдурауф Фитрат\nHome icon Бош саҳифа»Ўзбек адабиёти»Миллий уйғониш даври»Тилимиз. Абдурауф Фитрат\n1918 йили Туркистон Компартиясининг топшириғига кўра, Фитрат (Шокиржон Раҳимий ва Қаюм Рамазон билан ҳамкорликда) дастлабки она тили дарслигини яратади (бу ҳақда «Иштирокиюн» рўзномасининг 1918 йил 1 май сонида «Биринчи она тили курси» деган мақола ҳам чиққан). Кейинроқ олим бу соҳадаги ишларини мукаммаллаштириб «Ўзбек тилининг сарфи» (грамматикаси)ни эълон қилади. Ўзбекистон Маориф нозирлиги томонидан тасдиқланган бу дарслик 1925—30 йиллар давомида беш марта нашр этилган. Фитрат асарлари ҳақида фикр юритилганда, унинг зуллисонайн экани қайта-қайта тилга олинади. Бу бежиз эмас. Фитрат икки халқ тақдирининг тарихи, бирлигини теран англарди. Шунинг учун ҳам. у айрим асарларини тожик тилида ёзди. 1926 йили Тожик тили грамматкасиани эълон қилди.\nАраб, форс, рус, немис, франтсуз тилларидан қай бирининг сарф (грамматика) китобларини олиб қарасак, кўрамизким, бир сўзни ясамоқ учун бир қанча ёзилғон, ундан сўнг шул қоидадан ташқари қолғон (мустасно) сўзлар деб тўрт-беш сўз кўрсатилган. Турк сўзларинда эса, бундай сўз топилмайдур. Юсупсизлик деган ҳоллар туркча сарфда сира йўқдур. Тилимизнинг авжи тўғрисида ҳам бойлиги, тугаллиги билиндими? Эмди сўзни туркчанинг бахтсизликдан қутула олмамишдир. Турк тили дунёнинг энг бахтсиз тилидир. Туркчанинг бахтсизлиги араб босқини билан боғланмишдир. Араблар босдиқлари (босиб олган маъносида) ўлкага ёлғиз ҳукуматларини эмас, динларини, йўсинларинида танитғон, олинғон эдилар. Мусулмонликнинг туби, томири қуръон билан ҳадисдир. Шунинг учун янги мусулмонлар арабча ўрганишни ўзларига важоб деб билдилар, ўқидилар, ўргандилар, севдилар. Бундан кейин форсча ва туркча арабча бўғувига кириб қолдилар. Форс тилининг ҳол бутунлай ёмонлашди. Форслар ўз тилларини ташладилар. Й\nолғуз китобларини эмас, ўзаро ёзувларини ҳам арабча ёза бошладилар. Лекин бу иш кўп чўзилмади. Форс тили бир силкиниш билан ўзини араб бўғувидан қутқара олди. Форс тилининг бу силкиниши Эрон шоири Фирдавсийнинг арабчаликка қарши қайнаған, қизиғон эронли бир миллатчи эди. Ўттиз йил тиришди, донгли «Шоҳнома» китобини ёзиб чиқарди. «Шоҳнома» ёзиб чиқарувдан Фирдавсийнинг иккита тилаги бор эди: Эрон улусининг арабдан совутиб, эронли туйғусини бермак ва араб тилини Эрондан суриб чиқармоқ. Шунинг учун «Шоҳнома»нинг ҳар бир еринда эронлини мақтаган шоир арабликка келганда:\nдеб қийқирмишдир. Бу сўзларнинг туркчаси шудир: Ту сути билан илон эти емакдан бошқа иш билмаган арабнинг иши, шу ерга чиқмишким, Эрон императорининг тахтини истайдилар. О, шу ишга сабаб бўлган фалак, туфу сенга, туфу!\nДунёнинг энг бой тили бўлғон туркчамиз ёлғуз арабча қумруқлар (зуғум) билан эмас, форсича тепкилари билан даҳи эзилмишдир. Кўзларимизни тўрт очиб қарайлик, дунёнинг энг буюк ҳакими бўлғон Ибн Сино туркдир. Иккинчи Арасту атолғон Форобий туркдир. Араб тилини мангулик тиргизиб келган Жавҳарий туркдир. Ваҳдати вужуд фалсафасининг имомларидан ўлган Жалолиддин Румий туркдир. Форсий адабиётнинг пайғамбарларидан бўлган Низомий даҳи туркдир. Шу ерда отлари ёзилғон кимсаларда ёлғуз турк улусини эмас, бутун дунёнинг улуғ кишилариндан эрурлар. Икки турк улуси бунларнинг асарлариндан оснилонолмай (ажралмоқ) қолмиш, балки ўзларини ҳам яхшигина таниёлмай қолмишдир. Бунлари ўз биликларини туркча ёзсалар эди, букун турк улусининг ҳоли эҳтимолки бошқа турли бўлар эди. Бахтсизлик бунданда ортиқ бўлурмикан?! Турк ўғли турк бўлғон Маҳмуд Ғазнавий Фирдавсийни чақириб, турк эзилишини кўрсатган «Шоҳнома»ни ёздурсун, дея ҳар йўлига бир олтун берсун. Шу бахтсизликдирки, турк ў\nғли бўлғон усмонли ҳоқонларига ўз туйғуларини форсича шеър билан сўй латми иедир.\nТуркча бахтсиздир. Минг йилдан бери эзила келмишдир. Лекин битмамишдир. Битмас, яшамишдир, яшар. Негаким, бойдир. Туркча яшамишдир. Яшар, лекин ўзини араб, форс тиллариндан қутқара олурми, йўқми? Сўзни бу ерга етиргач, бармоғимни яранинг ўзагина босмнш бўлдим. Бу сурдиғимға икки турли жавоб келари белгиликдир. Ҳа, йўқ. Эмди шу йўқ деганлар билан юришайлик. Бунлар деяларким, туркча араб форс тиллариндан қутулолмас, нечун? Мана далиллари: а) чунки, араб, форс тиллари бойдир. Бунин жавобини бердикким, туркча ҳам бойдир. Чунки, букунги турк дунёсининг билимли улуғ ёзувчилари шу йўлга кирмишдир. Бунга жавоб берамизким: Турк дунёсининг улуғ ҳакамлари бўлғон Форобий билан Абу Али ўз асарларини арабча ёзорга қўл қўйган эдилар. Сиз нечун уларнинг изидан чиқдингиз? Сиз Абу Али нинг изидан чиққанда, бизда сизнинг изингнздан чиқа олсак керак; в) чунки, тилимизда кўп нарсанинг оти йўқдир. Жавобимиз: Бу сўздан тилагингиз нимадир? Шул чоқда тилингиздаги араб, ф\nорс сўзларининг туркчаси топилмайдур демоқчи бўлсангиз, сўзингиз янглишдир. Туркчани билмас экансиз. Ўрганинг. Ҳозирги сўзларимиздаги арабча, форсчалардан бир нечаси учу туркча топилмайдир, десангиз тўғридир. Биз ҳам уларн чиқармоқчи эмасмиз. Унларни олурмиз, лекин ўзи мизники қилурмиз. Туркчалаштирурмиз. Қоиданинг туркчаси йўқдур. Сарфнингда туркчасин тополмадик Иккисин даҳи олурмиз. Лекин, сиз каби Қавоиди сарфия демасдан, Сарф қоидалари дермиз: е) чунки, илмий истилоҳларнинг туркчаси йўқдир. Ким деди буни? Шамснинг туркчаси қуёшдир. Кавокибнинг туркчаси юлдузлардир. Меъонорининг туркчаси суюқ ўтдир. Саҳоби маъни— ёруғ булут, ҳандаса — ўлчов хат чизиқ, зовия — бурчак, пучмоқдир. Кавоҳи собита турғувчи юлдуздир. Кавкаби зузаиб — қуйруқли юлдузлардир.


"Дурдона" гуруҳи: "Қорақалпоқ халқидан жуда ҳам мамнумиз"- Kruz.uz\n"Дурдона" гуруҳи: "Қорақалпоқ халқидан жуда ҳам мамнумиз"\n15:44, 24.04.2016 1787 0 Маданият\nҚорақалпоғистон Республикасида бўлиб ўтган ёшлар фестивалида иккинчи бор иштирок этган "Дурдона" гуруҳи вакили Ўроқова Шохсанам Чимбой туманидаги гала-контсертдан кейин, фестивал ҳақидаги ўз фикрлари билан ўртоқлашди.\n- Фестивал Чимбой туманида ажойиб тарзда ўтказилди. Биз "Дурдона" гуруҳи Қорақалпоғистон Республикасига олтинчи марта келдик. Фестивалда эса мазкур ҳудудда иккинчи бор қатнашмоқдамиз. Фестивалдан ўзимиз учун кўп таасуротлар олиб, ўзига хос бир қатор маълумотларга эга бўлдик.\nҚорақалпоқ халқидан жуда ҳам мамнумиз. Улар бизни жуда ҳам кўтаринки руҳда кутиб олишди ва меҳмондўстлиги билан бизни жуда ҳам хурсанд қилишди. Биз бунинг учун уларга миннатдорчилигимизни билдирамиз.\n- Учрашувлар қандай таасурот қолдирди? Масалан сизларга берилган саволлар...\n- Биз учрашувларда ёшларнинг аволларидан ҳайратда қолдик. Иқтидорли ва билимли ёшлар жуда ҳам кўп экан. Саволлар кўп бўлди. Қайсинисинидир алоҳида таъкидлаб ўтмоқчи эмасман.\n- Ўтган йили фестивалда "Айдинлар" қўшиғини ёшлар билан биргаликда жўр бўлиб айтгандинглар. Лекин бу йил учрашувларда негадир бу қўшиқни айтмаяпсизлар?\n- Биз бу қўшиқни ижро этмоқчи эдик. лекин қўшиқнинг асл муаллифи Гулназ Утепова бу қўшиқни айтди. Ана шу пайтда биз бу ашулани жуда ҳам соғинганимизни ҳис қилиб, улар билан биргаликда шу қўшиққа жўр бўлдик. Биз бундан ташқари қорақалпоқ тилида "Нукусим" номли қўшиқни ҳам ижро этганмиз. Насиб қилса ушбу тадбирларда бу қўшиқни ҳам ижро этамиз.\nОАВ Инвестициялар бўйича қўмитаси раиси Қораозак Нурлибек Таласбоев Мудофаа вазирлиги Сармат Даулет Утемуратов билан интервью Султонбой Йўлдашев ёқилғи қадимий мақбара\n12:19, 02.08.2020 1657\n12:21, 02.08.2020 739\n04:19, 02.08.2020 713


ЛОЙИҲА ДОИРАСИДА ДАВРА СУҲБАТИ - Ўзбекистон овози газетаси\nЛОЙИҲА ДОИРАСИДА ДАВРА СУҲБАТИ\nЎзбекистон ХДП Жиззах вилоят кенгаши Марказий Кенгаш билан ҳамкорликда Фориш туманида «Кексаларимизнинг фаровон ҳаёти учун масъулмиз!» лойиҳаси доирасида давра суҳбати ўтказди.\nУнда Ўзбекистон ХДП Марказий Кенгаши масъул ходимлари, партия вилоят ва Фориш туман кенгаши фаоллари, халқ депутатлари вилоят ва туман Кенгашидаги партия гуруҳи аъзолари, бошланғич партия ташкилотлари етакчилари, нуроний отахон ва онахонлар иштирок этди.\nТадбирда партиянинг Марказий Кенгаши бўлими мудири Алишер Равшанов лойиҳадан кўзланган мақсад ёлғиз кексалар, пенсионерлар ва ногиронлар ҳолидан хабар олиш, уларга ҳуқуқий ва амалий ёрдам кўрсатиш, зарур ҳолларда жамоатчилик ва депутатлик назоратини ўрнатишдан иборат эканини айтиб ўтди.\nШунингдек, давра суҳбатида Президентимизнинг тегишли Фармон ва қарорлари, мамлакатимизда қабул қилинган ушбу йўналишдаги қонунларнинг ижроси юзасидан амалга оширилаётган ишлар хусусида сўз юритилди.\nНуроний отахон ва онахонлар ўзлари яшаб турган ҳудуддаги айрим муаммоли масалалар бўйича ўз таклиф ва мулоҳазаларини ҳам билдиришди. Муаммоли масалаларни ҳамкор ташкилотлар кўмаги билан ҳал этишга келишилди.\nТадбир сўнггида Ўзбекистон ХДП сафига кириш истагини билдирган фаолларга аъзолик гувоҳномалари топширилди.


64 мегапикселлик камерали илк смартфонни Samsung чиқармоқчи эди, лекин... - Terabayt.Uz\n64 мегапикселлик камерали илк смартфонни Samsung чиқармоқчи эди, лекин...\nСмартфонлар камералари учун 64 мегапикселлик оптик датчикни айнан Samsung ишлаб чиққан ва у ISOCELL Bright GW1 деб номланади. Бироқ негадир ушбу камерани қўлловчи қурилмани биринчи бўлиб бошқа – хитойлик смартфонсозлар тақдим этишяпти!\nЎҚИНГ: Samsung дамини олсин - 64 МПлик илк смартфонни биринчи бўлиб Realme кўрсатади!\nБунинг сабабини фақат Samsung билади, аммо Ice Universe номи билан машҳур бўлган инсайдер ҳам бир нималарни билади-ёв. Унинг Twitter’да ёзишича, жанубий кореяликлар чиндан ҳам ISOCELL Bright GW1 датчикли камерага эга смартфон тайёрлашган. Бу қурилма Galaxy A туркумига мансуб бўлиб, R6 кодли номи остида тайёрланаётган экан.\nҲатто ушбу смартфоннинг модели ҳам айтилганди, лекин Samsung номаълум сабабга кўра бу модел устидаги ишларини тўхтатибди.\nШу тариқа, ISOCELL Bright GW1 датчикларининг барчаси ҳозирча Realme ҳамда Xiaomi компанияларига сотилади ва Samsung бу борада биринчи бўла олмайди. Ice Universe’нинг таъкидлашича, жанубий кореяликларда ҳам барибир 64 мегапикселлик камерали смартфон бўлади, фақат унинг тақдимоти кейинги йилга қолдирилган.\n«Хитойча Apple» эса ISOCELL Bright GW1 датчигига эга бўлган биринчи камерофонини ҳамёнбоп Redmi бренди остида намойиш қилмоқчи. Унинг айнан қайси модел эканлиги ҳақида мунозаралар бошланди. Энг оммабоп вариантлар – Redmi K30 ҳамда Redmi Note 8 бўлиб турибди.\n#Oppo #Samsung #Xiaomi #андроид смартфон #камера


«Сурхон»нинг сирли муаммолари қачон тугайди?\nСуперлиганинг аксарият жамоаларида ишлар рисоладагидек кетаётганини сезиш қийин эмас. Буни ўйинлар сифати ва натижалар кўрсатиб турибди. Лекин чемпионатимиз кўркини бузаётган айрим муаммолар ҳам йўқ эмас. Аслида қайсидир клуб обрўсини тушириш ниятимиз йўқ. Фақат муаммолардан кўз юмиш ҳам ярамайди. Биласиз, яқинда «Сурхон» бош мураббийи лавозимига тажрибали мутахассис Равшан Ҳайдаров тайинланди. У жорий мавсум Термиз клуби бошқарувини қўлга олган 4-мураббийдир. Дастлаб матбуот анжуманларида дарвозабонлар устози Шавкат Абдухўжаев қатнашган бўлса, кўп ўтмай, «Про» лицензиясига эга Баҳром Ҳайдаров бош мураббий ролини зиммасига олди. Қишки йиғинларни эса асосан Владимир Андреев олиб борган ва «Сурхон»ни мавсумга тайёрлашда катта иш бажарганди. Баҳром Ҳайдаров шунчаки, йўлда кетаётган карвонга сарбон бўлди. Кутилганидек, ёш мураббийнинг фаолияти узоққа чўзилмади. Энди Равшан Ҳайдаров билан ҳам шу ҳолат такрорланмаслигига ким кафолат бера олади?\nТушунарлики, Баҳром Ҳайдаров натижалар пастлиги туфайли истеъфога чиқди. Шу орада ижтимоий тармоқларда Александр Хомяков «Сурхон» бош мураббийи сифатида таништирилгани ва ҳаттоки, машғулот ўтказишга улгургани ҳақида хабарлар урчиди. Буни айрим футболчилар ҳам тасдиқлашди. «Андижон»дан кетган Хомяковнинг Термизда иш бошлаши ҳеч кимни ажаблантирмади. Зеро, бу икки клубнинг иш юритиш услуби деярли бир хил. Хомяков аслида етук мутахассис, тактик жиҳатдан юқори савияга эга. Фақат унга вақт бериб, жамоани ўз ихтиёрига топшириш керак, холос. Маълумотларга қараганда, клуб Хомяков билан масаланинг молиявий томони борасида келишолмаган. Шу тариқа термизликларни «Пахтакор» билан ўйинда майдонга Владимир Андреев бошлаб тушди. У аввалги мавсумнинг иккинчи ярмида жамоани чакки бошқармаганди. Ҳар ҳолда, «Сурхон» кучли олтиликдан жой олди. Унинг айби - «Про» лицензиясига эга эмаслиги. Ўйиндан кейин жамоа техник директори Григорий Цейтлин тез орада «Про» лицензиясига эга мураббий билан шартнома тузилишини айтди. Мана, Равшан Ҳайдаров «Сурхон»нинг навбатдаги бош мураббийига айланди. Умуман олганда, Термиз клубидаги мураббийлар қўнимсизлиги бугун ёки кеча кузатилаётгани йўқ.\nФақат яқин ўтмишни кўриб чиқамиз. 2017 йили жамоа бош мураббийи Обид Худоёров ўз ўрнини Сергей Ковшовга бўшатиб берди. Ўша мавсум Термизда чакки таркиб йиғилмаганди. Аммо Ковшов жамоани юқори лигага олиб чиқолмади. Эсингизда бўлса, қайсидир учрашувда «Сурхон» ва рақиб футболчилари ўртасида жанжал юзага келганди. Термизликлар мавсум-2018ни Абдусамад Дўрмонов устозлигида бошлашди. Бироқ кўп ўтмай, мураббийлик рулида навбати билан Абдумалик Ҳакимов ва Игорь Шквирин пайдо бўлишди. Хусусан, Игорь Анатольевич жамоани 2 ёки 3та учрашувга бошлаб тушди. Шундан сўнг Рустам Мирсодиқовнинг иш бошлагани айтилди, кейин ёшлар билан ишлаш таржрибасига эга Дилшод Нуралиев таклиф этилди. Бироқ у ҳам мавсум охиригача ишламади ва ўрнини ёрдамчиси Руфат Акрамхўжаевга бўшатиб берди. Қаранг, биргина 2018 йили «Сурхон»да Абдусамад Дўрмонов, Абдумалик Ҳакимов, Игорь Шквирин, Рустам Мирсодиқов, Дилшод Нуралиев ва Руфат Акрамхўжаев кўриниш беришди.\nТермиз клуби ўтган мавсум кутилмаганда, Суперлига иштирокчисига айланди-қолди. Дастлаб Илҳом Мўминжонов бош мураббий сифатида кўрсатилди. Бироқ ЎФА уни дисквалификация қилгач, Суперлига стартига оз муддат қолганида, Андрей Микляев бошқарувни қўлга олди. У биринчи давра якунига қадар барқарор натижаларни таъминлади, орада «Сурхон» ҳаттоки, 2-ўринга чиқди. Аммо Микляев танаффусга 2та тур қолган паллада кетишга қарор қилди - сабаби қоронғу. Кейин Бахтиёр Ашурматов билан шу ҳолат такрорлади. Кўринишидан, у ҳам раҳбарлар билан келишолмади. Бу нимани англатади? «Сурхон»да яхши менежер йўқлиги ва клуб аниқ тизимга муҳтожлигини....\nДавоми бор. Ушбу мақолани тўлиқ ҳолда InterFUTBOL.uz сайтида ўқишингиз мумкин\nМиллий термамиздан ҳам «Атлетико»ча «тоғорабосди» кутамиз\nБошланиши чакки эмас ёхуд Элдор Шомуродовнинг Италиядаги фаолиятига яна бир назар\nМарсело Бьелса: «Яхши ўйнамасанг, майдонга тушишидан нима маъно?»\n10:26ЖЧ-2022 саралаши, Жанубий Америка қитъаси. Колумбия - Аргентина — 2:2\n08:23ЖЧ-2022 саралаши, Жанубий Америка қитъаси. Чили - Боливия — 1:1\n05:18Ўзбекистон Coca-Cola кубоги. 1/8 финал босқичига қуръа ташланди\n02:16Coca-Cola Суперлига. 10-тур учрашувлари бошланиш вақтлари\n22:17Про лига. “Олимпик” “Нефтчи”ни мағлуб этди, “Шўртан” эса яна ютқазди\n16:29Ўзбекистон – Сингапур учрашувини баҳрайнлик ФИФА рефериси бошқаради\n10:08Лицензион Осиё чемпионатига тайёргарлик ОАВ нигоҳида\n08:04ЖЧ-2022 саралаши, Жанубий Америка. Бразилия – Эквадор 2:0\n04:05"Ташқари"да омадсиз - "ичкари"да ғолиб ("ИнтерФутбол" блоги)\n09:09U-18 биринчилиги. “Бухоро” ўз майдонида енгилди\n08:22Ўртоқлик учрашуви. Туркия – Молдова 2:0\n07:25ЖЧ-2022 саралаши, КОНМЕБОЛ минтақаси. Аргентина – Чили 1:1\n04:19Ўртоқлик учрашуви. Украина – Шимолий Ирландия 1:0\n02:07Про лига. “Динамо” Тошкентда “Олимпик”дан устун келди\n01:57Ўртоқлик учрашуви. Бельгия – Греция 1:1\n09:11U-18. Еттинчи турнинг ўнта учрашуви ўтказилди\n03:10Биринчи лига. 9-тур учрашувлари расмийлари\n08:10Ўртоқлик учрашуви. Словакия – Болгария 1:1\n03:29Ўртоқлик учрашуви. Хорватия – Арманистон 1:1\n02:56Ўртоқлик учрашуви. Польша – Россия 1:1\n09:01“Оқтепа” воҳа сафарида иккита ўйин ўтказди\n02:00“Олимпик” – “Нефтчи” учрашуви 8 июнь куни бўлиб ўтади\n08:47Агуэро бугун "Барселона" билан шартнома имзолаши кутилмоқда\n02:41Левандовски келажаги ҳақида: Мен янги чақирувларга тайёрман\n01:43Футзал. “Локомотив” ва “Бунёдкор” финал иштирокчилари\n22:42Ўзбекистон U20 аёллар терма жамоаси CAFA U20 Women’s Championship 2021 турнирида иштирок этади\n12:00Ўзбекистон МТЖ Дубай шаҳрига жўнаб кетди\n09:02ЎФА президенти Абдусалом Азизов Миллий терма жамоа вакиллари билан учрашди\n02:18Биринчи лига. 6-турга якун ясалди


БУГУННИНГ ИҚТИСОДИЁТИДА АЁЛЛАР РОЛИ ҲАҚИДА НИМАЛАРНИ БИЛАМИЗ? — Soliq plus / Налоги плюс\n21 октября, 2020 0 SOLIQ PLUS ИЖТИМОИЙ ҲИМОЯ\nЖаҳон банки, Бирлашган Миллатлар ташкилоти, Халқаро тадбиркорлик кузатуви, Америка қўшма штатлари аудит компанияси томонидан ўтказилган текширишлар натижасига кўра, аёллар бизнес бошқарувчи, ходим, истеъмолчи ва тадбиркор сифатида иқтисодиётнинг ҳақиқий ҳаракатлантирувчиси ҳисобланар экан.\nҚачонки бизнесда аёллар қарор қабул қилсалар, жамоа уларнинг атрофида ўсишлари мумкин экан. Аёлларга сармоя киритиш “Гендер дивиденд”, деб номланувчи иқтисодий ўсишга катта туртки бериши мумкин.\nҚуйида иқтисодиётнинг аёлларга хос энг муҳим статистикалари келтирилган:\nАёллар дунёдаги ишларнинг 66 фоизини бажарадилар, озиқ-овқат маҳсулотларининг 50 фоизини ишлаб чиқаради, аммо даромаднинг 10 фоизи ва мулкнинг 1-2 фоизига эгалик қилишади.\nАёллар ва қизлар дунёда кунига бир доллардан кам топадиган 1,5 миллиард одамнинг 70 фоизини ташкил қилади ва улар ўта қашшоқликдан азоб чекишади.\nРивожланган мамлакатларда ҳам, ривожланаётган мамлакатларда ҳам аёллар эркаклар билан бир хил юмуш учун иш ҳақининг 78 фоизидан камроғини олади.\nДунё аҳолисининг 49,6 фоизини аёллар ташкил қилишига қарамасдан расмий маълумотларда ишчилар сафининг 40,8 фоизи нозик жинс вакиллари эканлиги келтирилади.\nАёллар ва эркакларнинг иш билан бандлилик даражаси ўртасидаги тафовутни ёпиш глобал иқтисодиётга таъсир этиши мумкин, бу Америка ялпи ички маҳсулотини 9 фоизга, Европа ялпи ички маҳсулотини 13 фоизга ва Япония ялпи ички маҳсулотини 16 фоизга ошишига сабаб бўлади.\nАёллар истеъмол бозорида 20 триллион долларни назорат қилган ҳолда, жаҳон бозорининг ҳукмронлигини эгаллашган ва 2014 йилга келиб бу кўрсаткич 28 триллион АҚШ долларигача кўтарилган.\nТаъкидлаш жоизки, дунё миқёсидаги ўзининг бизнес ишига эга бўлган аёллар сони ҳам оз эмас. Жумладан, расмий иқтисодиётдаги барча хусусий бизнесларнинг камида 32-39 фоизига дунёда тахминан 187 миллион тадбиркор аёл эгалик қилар экан.\nЯна бир қизиқ маълумот, ривожланган иқтисодиётда тадбиркор эркакларга нисбатан аёллар кўпроқ инновацион маҳсулот ва хизматларни амалиётга жорий этишар экан.\nБироқ шунга қарамасдан, ривожланаётган давлатларда истиқомат қилувчи ҳар 3 аёлдан биттаси ҳатто ўз уйларидаги иқтисодий қарорларга аралаша олмас экан. Яна бир муҳим жиҳати шундаки, аёллар эркакларга қараганда иш ҳақи тўланмайдиган ишларга икки баробар кўпроқ вақт сарфлашар экан.\nБироқ аёллар ўз рўзғор юмушларидан кўп ҳоллардашикоят қилишмайди ва буни кундалик вазифа сифатида қабул қилишган.\nАммо танганинг иккинчи томони ҳам мавжуд. Ҳукуматнинг эътибори ва эъзози қанчалик юқори бўлмасин кўпгина давлатларда кекса ва ёлғиз аёлларнинг қашшоқлиги ёлғиз эркакларга нисбатан юқорилигича қолмоқда. Қайси давлатда аёллар ҳақ-ҳуқуқлари ва гендер тенглиги яхши таъминланганлигини билиш учун сўровнома ўтказиш шарт эмас. Шунчаки ўша давлатда аёлларнинг жамиятда фаоллигини кузатиш кифоя.\nМисол учун, бугунги кунда Америка Қўшма Штатларида аёлларга қарашли 11 миллиондан ортиқ корхона мавжуд бўлиб, бу рақам йил сайин кескин ўсиб бораётган экан. Бу эса ўз-ўзидан бизнес соҳасида ҳам яхшигина фаол эканликларидан далолат бериб турибди.\nШу ўринда таъкидлаш жоизки, сўнгги ўтган чорак аср мобайнида дунё мамлакатларида аёлларнинг ҳақ-ҳуқуқлари, гендер тенглиги ва тадбиркорлиги борасида самарали ислоҳотлар амалга оширилди. Хусусан, аёлларга тегишли турли хилдаги тадбиркорлик фаолиятлари 2007 йилга нисбатан бугунги кунда икки баробарга ўсгани ҳам ушбу соҳада ижобий ўзгаришлар содир бўлганидан далолат бермоқда.\nАёллар ўзларининг тадбиркорлик қобилиятига эга эканлигини англайдиган жамиятда тадбиркорлик имкониятлари кенг эканлигини сезиш қийин эмас. Бунинг учун улар жамиятга теран назар солиши, пухта ҳисоб-китоб билан муваффақиятга эришган тадбиркор аёлларнинг маслаҳатларини дастуриламал билиши керак.\nБарбара Феликс: “Ошпаз Феликс” асосчиси:\n– Аввало, сиз ўз бозорингизни ўрганинг. Агар бозорингиздагилар нима хоҳлашаётганини ва у қаерда эканлигини билмасангиз сизда ҳеч қандай имконият бўлмайди. –\nАгар сиз ўз бозорингизга эга бўлмасангиз унда харидорларингиз билан суҳбатлашишни бошланг. Саволлар рўйхатини тузинг ва энг яхши учта мижозингизга қўнғироқ қилинг. Ҳатто, ижтимоий тармоқларда сўровлар юбориб, тармоқ фойдаланувчилардан маълумотлар олишингиз ҳам мумкин.\nКелле Тваделле: “Rose & Dove” махсус совғалар дўкони эгаси.\n– Бу бир кечада содир бўлмайди. Сабр қилинг. Олдингизга қисқа муддатли мақсадлар қўйинг.\n– Агар сиз ишингизда тўсиққа дуч келсангиз беш йиллик режангиз юрмаслигини ўйлаб стрессга тушманг. Ҳар янги кун бошланганда қайтара олишингиз мумкин бўлган кичик, таъсирчан нарсалар ҳақида фикр юритинг.\nДавн Нобле: “La Provence” асосчиси:\n– Қалбингизга қулоқ солинг. Содир бўлаётган энг ёмон нарса нима? Сиз хато қилаяпсизми?\n– Ўзингизнинг қарорларингиз, қобилиятингиз ёки кучингизга иккинчи марта тахмин қилаётганингизни сезсангиз-да, нимадир қилиш ҳеч нарса қилмасликдан яхшироқ натижа беради. Ўз сезгингизга ишонинг ва кичик синов ҳамда хатолардан қўрқманг.\nМари Моурадиан: “Window Designs Etc” эгаси:\n– Таълимга содиқ қолинг, иложи борича кўпроқ ўрганинг.\n– Агар сиз бизнесингизни бир хилликда қолиб кетган деб ўйласангиз янги маҳоратлар ва янги алоқаларни ўрнатишда маҳаллий семинарлар ёки атрофдаги янги тармоқларни қидиришни бошланг.\nЮқоридаги фикрлар ўз шахсий бизнесини бошлаш нияти билан юрган бироқ, биринчи қадамни ташлашга иккиланиб турган опа-сингилларимизга ижодий мотивация бўлишига ишонамиз. Аниқ мақсад, пухта режа ва муқаррар муваффақият ҳамроҳингиз бўлсин!


Ўзбекистон аҳолиси Супер Ой ҳодисасининг гувоҳи бўлишади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистон аҳолиси Супер Ой ҳодисасининг гувоҳи бўлишади\t14:34, 08 ноябрь 2016\t14 ноябрь куни Ерликлар сўнгги 70 йилдаги энг катта ва ёрқин Ойни кузатиш имконига эга бўлишади. Кейинги сафар бундай астрономик ҳолатни 2034 йилда кузатиш мумкин бўлади.\nНАСА маълумотларига кўра, шу куни Ернинг йўлдоши 14 фоизга каттароқ ва 30 фоизга ёрқинроқ бўлади. Бундай ҳолат Ой ва Ернинг максимал яқинлашиши ҳисобига содир бўлади.\nСупер Ой ҳодисаси дунё вақти билан соат 11:23 да ёки Тошкент вақти билан соат 16:23 да содир бўлиб, соат 18:52 да пик ҳолатига етади.\nUZ24 нашрига Мирзо Улуғбек номидаги Астрономия институтидан хабар беришларича, Ўзбекистон аҳолиси ҳам Суперой ҳодисасининг гувоҳи бўлишлари мумкин. Бу ҳодиса Қуёш ботганидан сўнг содир бўлади.


Белбоғли кураш. Эртага Хўжаободда Ўзбекистон Кубоги старт олади / Olamsport.com\nБелбоғли кураш. Эртага Хўжаободда Ўзбекистон Кубоги старт олади\nТеглар : Белбоғли курашЎзбекистонХўжаобод\nҚувонарлиси, мамлакат миқёсидаги мусобақларда барча ҳудудларидан иштирокчилар сони йил сайин ортиб бораётгани эътибор ва саъй-ҳаракларнинг маҳсули саналади.\nЖудаям олис ўтмишдан бизгача ота-боболаримиз томонидан асралиб, авайланиб етиб келган миллий белбоғли курашнинг жозибасини англамоқчи бўлсангиз полвонларнинг кураш тушиш жараёнини яқиндан диққат-назар билан кузатсангиз кифоя.\nБиргина мисол, белбоғли курашни кўрмаган, кузатмаган, бироқ кураш ва кўпкарилар ҳақида хўп ва кўп ёзган, “Эл-юрт ҳурмати” ордени соҳиби, Ўзбекистон ёзувчилар уюшмаси аъзоси, қашқадарёлик таниқли ёзувчи Ғози Раҳмон ҳам 2003 йили “Баркамол авлод” спорт ўйинларининг финалида белбоғли кураш дастурини айнан Андижон вилоятининг Хонобод шаҳрида ўтказилган жараёнини ёритиш мақсадида бормаганида, кўрмаганида бу спорт турига ошиқ бўлмасди. Ҳатто ошиқ ва шайдо бўлиб, ҳайратини яширолмасдан ушбу шеърни белбоғли кураш майдонидан туриб битмаган бўлармиди.\nБелбоғини топиб берсанг заминни,\nОзод кўтаргудай шиддатинг бордир.\nТуморингга жойлаб минг имконни,\nЖисмингда Алининг имдоди ёрдир.\nЕтти пуштинг полвон ўтганми, бекам,\nСенга саволим бор, водийлик укам.\nШахту шиддат бордир аслингда.\nАрслонлар ўтганмиё наслингда?\nКучинг қўлингдами ёки белингда?\nҚучоғингга тушган қолмайди омон,\nАйлантириб озод урганинг ёмон.\nТемир қўшиб қорилганми лойинг?\nПайдан яратилган ё ҳамма жойинг?\nЗаминга авайлаб оёғингни бос,\nБотиб кетмасинда темир товонинг.\nТўнингдами ёки сеҳр ила жодунг?\nЯғринингни балки пари силаган,\nБалки онажонинг алла бешикда,\nПолвонлик бахтини йиғлаб тилаган.\nСингилгинанг тиккан белбоғинг,\nБелингдаги кучни асрайди бисёр,\nЗам-зам булоғидан бобонг сув ичган.\nНопок луқмалардан отанг воз кечган.\nОнанг эмизганми олти ёшингда,\nДуолар айланар полвон бошингда.\nСаодат топавер полвон элингда!\nХуллас, Андижон вилояти Хўжаобод туманида эртадан яна уч кун давомида миллий белбоғли кураш бўйича қизғин беллашув.\nЎзбекистон Республикаси Жисмоний тарбия ва спорт вазирлиги ҳамда Ўзбекистон миллий белбоғли кураш федерацияси тақвим-режасидан ўрин олган мазкур беллашувда мамлакатимизнинг барча ҳудуларидан белбоғли кураш билан шуғулланаётган 2003-2004 йилларда туғилган ўғил болалар ва қизлар белбоғли курашнинг белбоғли кураш ва эркин йўналиши бўйича 28-30 март кунлари ўз вазн тоифаларида Ўзбекистон Кубоги баҳсларида иштирок этишади.\nМақсад ва вазифлар ҳамиша муштарак - ўсиб келаётган ёш авлодни соғлом, бақувват ва баркамол қилиб тарбиялаш, ёшларимизни миллий қадриятларимизни эъзозлаш ва она ватанга муҳаббат руҳида улғайтириш, ўғил-қизларни миллий спорт тури саналаган белбоғли курашга жалб этиш орқали оммалаштириш ва ривожлантириш, шунингдек, яна бир асосий мақсад - миллий белбоғли кураш бўйича Ўзбекистон миллий терма жамоасини шакллантириш учун иқтидорли полвонларни саралаш ва халқаро спорт майдонларидан туриб Юртни улуғлаш.\nБиз ҳам мусобақа жараёнлари ҳақида кураш майдонидан туриб ёритиб боришни ният қилганмиз.


ЎзА - Сен шунга лойиқсан!\nСен шунга лойиқсан!\n05.01.2018 17:10 Чоп этиш версияси\nПойтахтимиздаги А.Хлебушкина номидаги 22-Меҳрибонлик уйи тасарруфидаги оромгоҳ капитал таъмирланиб, барча зарур жиҳозлар билан таъминланди.\nМазкур оромгоҳнинг фойдаланишга топширилишига бағишланган тадбир ва «Winter camp» болалар қишки оромгоҳининг тантанали очилиш маросими бўлиб ўтди.\nБолаларнинг қишки таътил кунларини мазмунли ташкил этиш мақсадида амалга оширилаётган «Winter camp» лойиҳаси «Сен шунга лойиқсан!» шиори остида ўтказилмоқда.\nМеҳрибонлик уйи тарбияланувчилари бир ҳафта давомида малакали педагоглар ҳамда мутахассислар томонидан олиб бориладиган интерактив ўйинлар, турли спорт мусобақалари, тўгараклар, семинар-тренинглар, ижодий кечалар ва бошқа тадбирларда иштирок этади.\n– Вазирлигимиз томонидан ўқувчиларнинг қишки таътил пайтидаги бўш вақтларини мазмунли ташкил этиш, уларнинг мароқли дам олишлари учун барча зарур шарт-шароитларни яратишга алоҳида эътибор қаратилмоқда, – дейди Халқ таълими вазирлиги ўқувчи-ёшлар билан ишлаш бошқармаси бошлиғи ўринбосари Шероз Нарзуллаев. – Мазкур лойиҳада ҳам болаларнинг нафақат маданий ҳордиқ олишига алоҳида эътибор қаратилган, балки уларнинг интеллектуал салоҳиятини ўстиришга, билимини бойитишга хизмат қиладиган дастурлар ишлаб чиқилган. Ўқувчиларнинг таътил кунларини кўтаринки кайфиятда ўтказаётгани келгусидаги дарс жараёнларида фаол қатнашишини таъминлайди.


“Спартак” Ўруновнинг ёрдамига умид қиляпти - Zamin.uz\nБу йил чемпионлик учун курашаётган “Спартак” жамоасини Россия премьер-лигасининг 12-турида қийин ўйин кутиб турибди. Москваликлар навбатдаги учрашувда ўз майдонида ҳар қандай рақибни мағлуб этишга қодир бўлган “Краснодар” меҳмони бўлади.\n“Спартак” куни кеча Россия кубоги гуруҳ босқичидаги сўнгги учрашувида қуйи лига вакили “Енисей”га ютқазиб қўйганди. Москваликлар асосий таркибида жароҳатланганлар кўплиги учун кубок ўйинида асосан ёш футболчилар ўйнади.\n“Спартак” бош директори Шамиль Газизов краснодарликларга қарши муҳим ўйин олдидан лазаретдаги футболчилар сафга қайтиб, жамоага ёрдам беришига ишонаётганини айтди.\n- Бир неча футболчилар сафдан чиққанди. Бўлажак ўйинда Остон Ўрунов, Эсекиель Понсе, Самюэль Жиго ва Георгий Жикия бизга ёрдам беришига умид қиляпмиз, - деди Шамиль Газизов.\nЭслатиб ўтамиз, Остон Ўрунов Ўзбекистон миллий терма жамоаси йиғинида жароҳат олган эди. Шу боис, ярим ҳимоячимиз бош жамоа таркибида Эрон ва Бирлашган Араб Амирликларига қарши ўртоқлик ўйинларида қатнаша олмади. Шунингдек, “Спартак”нинг ҳам иккита ўйинини ўтказиб юборди.\n“Краснодар” – “Спартак” учрашуви 24 октябрь куни Тошкент вақти билан 21:00 да бошланади. “Замин” янгиликларини “Facebook”да кузатиб боринг\n22-07-2020, 16:08, Спорт


ҚАТЪИЙЛИК ВА ТАЛАБЧАНЛИК БИЛАН - Ўзбекистон овози газетаси\nдавр талаби даражасида ишлаш зарур\n«Ўзбекистон Республикаси давлат мустақиллигининг йигирма икки йиллик байрамига тайёргарлик кўриш ва уни ўтказиш тўғрисида»ги Қарор барча жойда кўтаринки руҳда, ҳамжиҳатлик билан кутиб олинди. Буни Қашқадарё вилояти далаларида, меҳнат жамоаларида эришилаётган муваффақиятлар мисолида ҳам кўрса бўлади. ЎзХДП вилоят, туман, шаҳар кенгашлари фаоллари, маҳаллий Кенгашлардаги депутатлик гуруҳлари аъзолари ислоҳотларнинг ижтимоий самарадорлигини оширишда партия ташкилотлари, депутатлар иштирокини кенгайтириш, уларнинг ташаббус ва масъулиятини кучайтиришга қаратилган амалий семинарларда буни алоҳида таъкидлашди.\nИлк амалий семинар ЎзХДП Деҳқонобод туман кенгашида бўлиб ўтди.\nМустақиллик йилларида амалга оширилаётган ўзгаришларнинг кўлами тоғли Деҳқонобод тумани мисолида яққол кўзга ташланади. Илгари чорвачилик ва деҳқончиликка ихтисослашган туман иқтисоди ночор аҳволда эди. Истиқлол туфайли Сурхондарё вилоятини юртимизнинг бошқа минтақалари билан бирлаштирувчи темир йўл Деҳқонободнинг тоғу даралари орасидан ўтиб, улкан ўзгаришларга сабаб бўлди. Тоғ-кон саноатининг қудратли корхонаси — Деҳқонобод калийли ўғитлар заводи ишга туширилди. Унинг маҳсулотлари ўз эҳтиёжимиздан ортиб, катта миқдорда экспортга чиқарилмоқда.\nЎзХДП Марказий Кенгаши раиси Ҳотамжон Кетмонов амалий семинарда иштирок этиб, туман партия кенгаши ва депутатлик гуруҳи фаоллигини ошириш, Жамоатчилик қабулхоналари ишини жонлантириш, бошланғич ташкилотлар ташаббускорлигини кучайтириш билан боғлиқ масалаларда таклиф-мулоҳазаларини билдирди.\nШунингдек, ЎзХДП Деҳқонобод туман кенгаши раиси Ашур Норбоев, туман тиббиёт бирлашмасидаги бошланғич ташкилот етакчиси Ражаб Ниёзов ҳудуднинг ижтимоий-иқтисодий салоҳиятини оширишда фаоллар, депутатларимиз иштирокини кучайтириш ҳақида фикр юритди. Дарҳақиқат, партиямизнинг 2430 нафар аъзосини бирлаштирган туман кенгаши ташаббус кўрсатиб ишлашга ҳаракат қилмоқда. Бошланғич партия ташкилотларида ўтаётган ҳисобот-сайлов йиғилишлари аъзоларни бу борада янада жипслаштиришга хизмат қилаяпти. Халқ депутатлари Деҳқонобод туман Кенгашига партиямиздан сайланган 13 нафар депутат электорат манфаатлари билан боғлиқ муҳим ижтимоий-иқтисодий масалаларни ўрганиб, доимий комиссиялар, сессиялар муҳокамасига олиб чиқиши, бир сўз билан айтганда, қатъийлик ва талабчанликни ошириши зарур.\nПартия ташкилотлари ва депутатлик гуруҳлари фаолиятини замон талаби даражасида ташкил этиш билан боғлиқ мулоқотлар Ғузор туман партия кенгашида ҳам давом этди.\nСўнгра Қашқадарё вилоят партия кенгашида фаоллар, депутатлар иштирокида йиғилиш бўлиб ўтди.\n– Давлат бошқарувини янгилаш ва янада демократлаштириш, кучли фуқаролик жамиятини барпо этиш жараёнида фаол иштирок этиш учун сиёсий партияларга етарли шароит яратилган, ҳуқуқ ҳамда ваколат берилган, – деди ЎзХДП Марказий Кенгаши раиси Ҳотамжон Кетмонов. – Бугун одамлар ташвиши, уларни ўйлантираётган масалаларни англаб, шунга яраша ташаббус кўрсатмайдиган партия ютқазади. Ўзбекистон Халқ демократик партиясига ишонаётган хайрихоҳларимиз жуда кўп. Энг аввало, уларнинг ишончини оқлаш лозим. Депутатлик бирлашмалари, барча даражадаги партия ташкилотлари ижтимоий ҳимояга муҳтож, кам таъминланган, жисмоний имконияти чекланган кишилар манфаатларини ҳимоя қилишга асосий эътибор қаратиши зарур. Бунинг учун Жамоатчилик қабулхоналарига тушаётган мурожаатларни ўз вақтида, самарали ҳал этиш талаб этилади. Бошланғич ташкилотларга одамларнинг ишончини оқлайдиган, партиямизнинг мақсад-режаларини чуқур тушунадиган ташаббускор етакчиларни сайлаш лозим. Шунда олдимизга қўйган мақсад ва вазифаларни тўла адо этамиз.\nЙиғилишда вилоят партия кенгаши раиси, ҳалқ депутатлари вилоят Кенгашидаги депутатлик гуруҳи раҳбари Олим Равшанов қайд этганидек, вилоятдаги 845 та бошланғич партия ташкилоти 33 минг 803 нафар аъзони бирлаштирган. ЎзХДПдан халқ депутатлари вилоят Кенгашига 20 нафар, маҳаллий Кенгашларга 185 нафар депутат сайланган. Партия аъзолари ва депутатлар фаоллиги, айниқса, Қарши шаҳрида яққол кўзга ташланмоқда. Бироқ барча туман кенгашларида аҳвол бирдек эмас. Айрим партия ташкилотларида ишларни тизимли ташкил этиш, Жамоатчилик қабулхоналари фаолиятини, бошланғич партия ташкилотлари билан ишлашни такомиллаштириш талаб этилмоқда.\nЎзХДП Қарши шаҳар кенгаши раиси, шаҳар Кенгашидаги депутатлик гуруҳи раҳбари Рашид Муртозаев таъкидлашича, шаҳардаги бошланғич партия ташкилотларида ҳисобот-сайлов йиғилишлари уюшқоқлик билан ўтказилган. 3000 нафарга яқин аъзони бирлаштириб турган 150 та бошланғич ташкилотнинг 42 тасида бошланғич ташкилот етакчиси янгидан сайланган. Ҳисобот-сайлов йиғилишларида шаҳар равнақи, партиямиз дастурий мақсадларини амалга ошириш билан боғлиқ 150 дан ортиқ танқидий мулоҳаза ва таклиф билдирилган. Ҳозирда улар асосида депутатлар турли масалаларни доимий комиссия ва сессиялар муҳокамасига олиб киришни режалаштирган.\nПартия ташкилотлари моддий-техник базасини мустаҳкамлаш, замонавий ахборот-технологияларидан фойдаланиш имкониятини кенгайтириш борасида ҳам сўз борди. Фикрлар хилма-хил, таклифлар анчагина эди. Яккабоғ туман партия кенгаши раиси Неъмат Жумаев БПТ етакчилари, фаолларни рағбатлантириш билан боғлиқ таклифни ўртага ташлади.\nШунингдек, йиғилишда ички партиявий интизомни мустаҳкамлаш, кадрлар захирасини шакллантириш юзасидан фикр алмашилди. Бу борада Деҳқонобод, Касби, Китоб ва Қарши туман партия кенгашлари фаолияти ижобий экани, Чироқчи, Миришкор туман партия кенгашларида ишлар тизимли йўлга қўйилмагани таъкидланди.\n– Йиғилиш ва амалий семинарлардан жиддий хулосалар олдим, – дейди ЎзХДП Қарши туман кенгаши раиси, туман Кенгаши депутати Замира Азизова. – Фаолиятимизни танқидий таҳлил қилиш имкони бўлди. Ишимизни янги босқичга кўтариш борасида кўплаб амалий тавсиялар айтилди. Туманимизда фаолият юритаётган 63 та бошланғич ташкилотда 3123 нафар аъзо бор. Уларда ҳисобот-сайлов йиғилишларини юқори савияда ўтказишга ҳаракат қилдик. Билдирилган фикр-мулоҳазаларни бошланғич ташкилотлар етакчилари, партия фаоллари ва депутатлар иштирокида муҳокама қилишни мўлжаллаяпмиз.\nДарҳақиқат, партия ташкилотлари фаоллари ва депутатлик гуруҳлари аъзолари иштирокида ўтказилган тадбирлар жойларда ЎзХДП ғоя ва мақсадларини янада кенгроқ тарғиб этиш, ижтимоий-иқтисодий ислоҳотлардаги иштирокини кенгайтириш, электорат манфаатларини самарали ҳимоя этишни жадаллаштиришга хизмат қилади.


“Домодедово”даги ёнғиндан фотосуратлар\n19:24 / 03.09.2015\nБугун Москва шаҳридаги “Домодедово” аэропортининг юкхонасида ёнғин келиб чиқди. Ёнғин майдони бор-йўғи 15 м майдонни қамраб олган бўлса-да, тутун туфайли аэропорт биносидан йўловчилар ва персонал, жами 3 минг кишининг эвакуация қилиниши катта тўполонни келтириб чиқарди. Бу эса ижтимоий тармоқларда акс этмай қолмади.\nИжтимоий тармоқларда воқеа жойидан туширилган кўплаб суратлар ва видеолавҳалар пайдо бўлди. Шунингдек, бўлиб ўтган кўнгилсизликка, аэропорт маъмуриятининг хатти-ҳаракатларига баҳо берилди.\nМаҳаллий вақт билан эрталаб соат 9:00да ёнғин ўчирилиб, йўловчилар бинога қайтарилди. Бу давр ичида 41 чиқувчи рейс ушлаб қолинди. Аэропорт кирувчи рейсларни қабул қилишда давом этди. Ҳеч кимга зиён етмагани айтилмоқда.\nАниқланишича, ёнғин юкхонадан ўтган мис симлардан келиб чиққан қисқа туташув натижасида юзага келган.


Ёзишғувчиларимизга. Абдулла Қодирий\nHome icon Бош саҳифа»Адабиётшунослик»Танқидчилик»Ёзишғувчиларимизга. Абдулла Қодирий\n«Муштум» ўзининг ёзишғувчиларнинг самимиятини, дардини яхши биладир. Чунки дард бўлмаса, самимият бўлмаса, биз подачини қўлида калтаги билан кўрмас эдик.\nБиз бу ўринда шу самимий йўлдошларимизга, қўлдошларимизга, бир-икки оғиз гап сотмоқчи бўламиз: сиз бир муҳитда яшайсиз, яъни қишлоқда, шаҳарда ёки кўйда. Шу ўзингиз яшаган муҳитда, шубҳасиз, дағаллик бор, қўполлик бор, қинғирлик бор, қийшиқлик бор. Шу аносири арбаадан қайси бўлса бўлсин, мутаоқиб сизнинг ижтимоий руҳингизга ўзининг чучмал таъсирини бермай ва нафратингизни уйғотмай қўймайдилар. Албатта, шу вақт "Муштум"ни ўйлаб қўлингизга қалам оласиз. Аммо шу қалам олишдан илгари бирмунча андиша лозимдир: шошмаслик керак. «Шошган қиз эрга ёлчимас» мақолини балки эшитганингиз бордир. Ўн карра ўлчаб, бир мартаба кесмоқ яхши:\n1) сиз олган мавзунинг ижтимоий ва сиёсий манфаати;\n2) қош қўйиб, эвазига кўз чиқармайсизми;\n3) масала замирида шахсий манфаатингиз, яъни олди-берди жан-жалингиз йўқми... Бу жиҳатдан каноатингиз том бўлса, энди навбат қаламникидир.\nЯхши билиш керакки, қалам — ўқлоғи, матбуот — кетмон бозори эмас. Йўсинсиз равишда хотирага келган хар бир сўздан жумлалар тўқимоқ фазилат саналмайди. Сўз — қолип, фикр унинг ичига қуйилган ғишт бўлсин, кўпчилик хумдонидан пишиқ чиққач, янги ҳаёт айвонига асос бўлиб ётсин!..\nСўз сўйлашда ва улардан жумла тузишда узоқ андиша керак. Ёзувчининг ўзигина тушуниб, бошқаларнинг тушунмаслиги катта айб. Асли, ёзувчилик — айтмоқчи бўлган фикрни ҳаммага баробар англата билишда, орага англашилмовчилик солмасликдир. Бундан бошқа, фикрнинг ифодаси хизматига ярамаган сўз ва жумлаларга ёзувда асло ўрин берилмаслиги лозим. Шундагина иборанинг тузатиб босилишига йўл қўймаган ва мустақил услуб ва ифодага эга бўлиб, ўзингизнинг қаламдаги истиқболингизни таъмин қилган бўласиз. Кишига ишониш ва беҳуда кучаниш маъқул гап эмас, бировга орқа қилиб, ўзингизда бўлган талантнинг руҳига фотиҳа ўқий кўрмангиз! Бир соатда эмас, ўн соатда ёзиш, бир қайта эмас, ўн қайта тузатиш кишининг ёрдамига термулишга қараганда ҳам фойдалик, ҳам умидлидир.


Қозоғистон халқ артисти фильм пулини ўғирлаганликда айбланмоқда\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қозоғистон халқ артисти фильм пулини ўғирлаганликда айбланмоқда\t09:53, 03 ноябрь 2016\tҚозоғистон халқ артисти Тунгишбай Жаманқулов давлат бюджетидан “Қақнус” бадиий фильмини суратга олиш учун ажратилган маблағни ўғирлаганликда айбланмоқда, деб хабар берди “Vesti.ru” нашри.\nҲуқуқ тартибот идоралари “Қозоқфильм” киностудияси фильмнинг тайёрлов босқичи учун 79 миллион тенге (235 минг долларга яқин) маблағ ажратиб, уни Тунгишбой Жаманқулов муассислик қилган фирма ҳисобига туширган. Бу суммадан 69 миллион тенгени у фильм бош продюсери сифатида шахсий эҳтиёжлари учун ишлатган. Ўғирликда яна “Қозоқфильм” киностудиясининг молия-иқтисод ишлари бошқарувчиси ва фильмнинг ижрочи продюсери ҳам айбланмоқда. Суд уларни қамоққа олиш учун санкция берди.\n68 ёшли Тунгишбай Жаманкулов собиқ шўро даврида қозоқ кинематографиясида машҳур бўлган фильмларда роль ўйнаган.


ИнтерФУТБОЛ :: Пьерлуижи Коллина: «Ҳакамнинг жинси эмас, малакаси муҳим»\nПьерлуижи Коллина: «Ҳакамнинг жинси эмас, малакаси муҳим»\nҲакамлар мавзусида гап очилганида, биринчи навбатда кўпчилик кўз ўнгида беихтиёр италиялик собиқ рефери Пьерлуижи Коллина гавдаланади. Дейлик, France Football яқинда уни футбол тарихидаги энг яхши ҳакам сифатида эътироф этди. Италиянинг нуфузли нашри - Corriere della Sera эса, шу баҳона Коллинани суҳбатга чорлади.\n- Жаноб Коллина, France Football сўровида ғолиб чиққанингиздан кейин нималарни ҳис этдингиз?\n- Шуҳрат ва соғинчни. Бу эътироф ўз-ўзидан севимли ишим билан шуғулланган ёрқин даврни эслатди. Ҳакамликда ҳар қандай соврин одамлар сиздан янада кўпроғини кутишларини англатади. Эсимда, фаолиятим давомида бир ҳафта ичида «МЮ» - «Реал» ўйини ортидан «В» серия баҳсини ҳам бошқаргандим. Бундай ҳолатда ҳакам «Хайрият, бугун ўйинни бироз хотиржам ўтказиш имкони бор» қабилида ўйлаши мумкин. Бироқ у асло бундай қилолмайди. Манманлик - ҳакамликка мутлақо зид хислат.\n- Фаолиятингиздаги энг мураккаб учрашув қайси, айнан ўзингиз учун?\n- Агар муҳимлик нуқтаи назаридан айтсак, ЕЧЛ-1999 ва ЖЧ-2002 финаллари «мураккаб»лик даражаси ўта юқори ўйинлар ҳисобланади. Лекин ўйин моҳиятига боғлиқ қийинчиликни назарда тутсак, гоҳида ҳаваскорлар ўртасидаги баҳслар ҳам ЖЧ финалидан-да оғирроқ ўтган. Бундан ташқари, техник жиҳатдан мураккаб учрашувлар ҳам бор. Мисол учун, Земан бошқарган «Фоджа» клуби хотирамга муҳрланган. Бу жамоа ўзига хос услубга таянарди: дарвозабон тўпни кучли зарба билан олдинга йўллайди ва 3 нафар футболчи тезкор қарши ҳужумни амалга оширади. Бундай ўйинда воқеаларни яқин масофадан кузатиб боришнинг иложи йўқ.\n- 2020 йили аёл рефери Стефани Фраппарнинг эркаклар турниридаги дебютига гувоҳ бўлдик. Бу ҳакамнинг омадими ёки замона зайли?\n- Шахсан мен ҳамма барчасини қонуний ўзгариш сифатида қабул қилишини истардим. Керакли малакага эга ҳакам ўз вазифасини талаб даражасида уддаласа, бас. У эркакми ёки аёл - фарқи йўқ. Реферилар ҳақида уларнинг жинсига эътибор бермаган ҳолда, гапириш мақсадга мувофиқ. Яқин келажакда «Фраппар»лар сафи кенгайишидан умидворман. Шунингдек, бу ҳолатни сенсация эмас, одатий ҳол ўрнида кўриш керак, менимча.\n- Охирги икки мавсумда ўйин қоидаларга кўплаб ўзгаришлар киритилди. Аммо тузатилиши зарур қоидалар ҳам йўқ эмас. Бу масалада нима дея оласиз?\n- Сезиларли ўзгаришлар: 1 - дарвозадан йўлланган тўпни жарима майдони ичида ўйнаш мумкинлиги; 2 - гол урилиши арафасида қўлнинг тўпга тегиб кетишини жазога лойиқ ҳаракат ҳисобланиши. Дейлик, қўл текканидан кейин урилган гол бу қоида қабул қилинишидан аввал ҳам мухлисларга ёқмасди. Умуман, қўл билан ўйнаш ва ўйиндан ташқари ҳолат ҳозир ҳам чигал жиҳатлигича қолмоқда.\n- Айниқса, қўлнинг тўпга атайин ёки тасодифан тегиши...\n- Айримлар бу борада «қасддан қилинган» тушунчаси йўқлигини таъкидлашади. Бироқ бу алдамчи таассурот. Аввалги қоидага кўра, қўл билан ўйнаш «атайин ҳаракат» сифатида қабул қилинган ва тасодифий тегинишлар ҳам жазоланган. Бунга бир қатор мисоллар келтириш мумкин. Масалан, ЖЧ-2018дан ўрин олган Россия - Испания учрашувида Пике билан юз берган воқеа. Ҳимоячи тўпни кўра-била туриб, қўлини ишга солганини қачон кўришимиз мумкин? Деярли ҳеч қачон. Қоидабузарликларнинг аксариятига ўйинчи қўлларининг нотабиий ҳолатда эканлиги сабаб бўлади.\n- Аммо ҳимоячининг пингвин каби сакрашини кўрганингизда, ўзингизни кулгидан тиёлмайсиз...\n- Ҳа, ўйинчи пингвиндек ҳаракатланмаслиги лозим. Бироқ бу қўлларни қўйиб олиши мумкинлигини англатмайди. Якуний баҳо ҳакамга боғлиқ. У ўйинчи қўллари ҳаракат жараёнининг табиий натижасими ёки йўқлигини ажрата олиши керак. Баъзан 30 сантиметрга очиқ турган қўл ҳолати ҳам табиий бўлиши мумкин, ахир.\n- Миллиметрли офсайд туфайли голни инобатга олмаслик адолатданми?\n- Минимал даражадаги офсайд хусусида тўхталсак, бу борада олдинга интиляпмиз. Ҳозирча голни аниқлаш тизимида 6 миллиметргача хатолик бор. Аммо қарорни одамлар қабул қиладилар. Буни унутмаслик керак.\n- Айтишларича, баъзан VARнинг муайян қарор қабул қилиши кўп вақт олар экан...\n- Мухлислар эътирозининг асосий сабаби шуки, авваллари видеотакрорлардан фойдаланмасдик. Бошқа спорт турларида танаффуслар кўп бўлсада, мухлислар буни муаммосиз қабул қилишади. Ҳозир муҳокама вақтини қисқартириш устида ишлаяпмиз, лекин тезлик ва аниқлик - мантиқан муроса қилолмайдиган мезонлар. Энг муҳими, адолатли қарор чиқариш.\n- 2020 йили спорт Марадона ва Брайантдек чемпионларни йўқотди...\n- Бу иккиси бир-биридан кескин фарқланадиган буюк афсоналар. Кобенинг салобати - ноёб иқтидор билан ҳар қандай икир-чикирга жиддий эътибор билан ёндашув самараси. Марадона эса аксинча: у нима бўлишидан қатъий назар, фақат буюкликка интиларди ва бунга эришди ҳам.\n- Янги йилдаги орзу-тилакларингиз.\n- 2020 йилни ФИФАнинг бирор мусобақасисиз тамомладик. Ниҳоят, тез орада Қатарда Клублар ўртасидаги ЖЧ бошланади. Мусобақага ҳакамларни саралаб олиш - аввалги «нормал» ҳаётга қайтиш босқичидир. 2020 йили қандай кун кечирганимизни унутмаган ҳолда, янгиси «нормал» ҳаёт бағишлашидан умидворман. Тўғри, ҳозир нормал ҳолатни бемалол ғайритабиий, деб ҳисоблаш мумкин...


26 сентябр 2021, Тошкент вақти: 02:28\nЎзбек гей фаоллари Ню Йоркдаги парадда.\nАҚШ президенти Жо Байден бутун дунё бўйлаб лесбиянка, гей, бисексуал,\nтрансгендер, квир ва интерсекс (LGBTQI) одамларнинг ҳуқуқлари ҳимоясини кенгайтиришга қаратилган фармонни имзолади.\nБу ҳақда Reuters агентлиги хабар қилди.\nҲужжат Байден 2011 йилда вице-президент бўлиб ишлаётган пайтида чиқарилган кўрсатмага таянади.\nПрезидентнинг ушбу фармони асосан рамзий маънога эга. Байден сайловолди кампанияси давомида ўз маъмурияти дастлабки 100 кун давомида LGBTQ ҳуқуқлари тўғрисидаги қонунларни қабул қилишини ва гейлар ҳуқуқларини устувор вазифага айлантиришини ваъда қилган эди.\nҲужжат хорижда ишлайдиган АҚШ агентликларини LGBTQ чет эл ҳукуматлари томонидан жиноятга тенглаштирилишига қарши курашишга чорлайди.\nШунингдек, фармонга биноан, Давлат департаменти ўзининг инсон ҳуқуқлари бўйича йиллик ҳисоботига LGBTQга қарши зўравонлик, камситишлар ва ушбу масала бўйича қонунлар ҳақида маълумот киритиши керак.\nФармон, шунингдек, бошпана излаётган LGBTQ шахслар ўзларини ҳимоя қилишлари учун шароит яратишни ҳамда ушбу масала бўйича АҚШ федерал ходимлари учун тренинглар кўламини кенгайтиришни талаб қилади.\nЧет эл ҳукуматлари LGBTQ шахсларнинг ҳуқуқларини чеклаб қўйган ҳолатларда АҚШ агентликлари тегишли чора кўриши, шу жумладан, молиявий санкциялар ва виза чекловларини жорий қилиши мумкин бўлади.\nБайден фармон ҳақида Давлат департаментида сўзлаган нутқи давомида эълон қилди.\n"LGBTQI масалалари бўйича етакчилигимизни қайта тиклаш ва буни халқаро миқёсда амалга ошириш учун агентликларга қаратилган президент фармонини имзоладим", - деди Байден.\n"Дипломатия ва хорижий ёрдам орқали ушбу шахсларнинг ҳуқуқларини ҳимоя қилишни таъминлаймиз, жумладан, бу ҳолат жиноийлаштирилишига қарши курашиш ва LGBTQ қочқинлар ва бошпана излаётганларни ҳимоя қилиш орқали", - дея қўшимча қилди президент.\nБайден аллақачон LGBTQ одамларни дискриминациядан ҳимоя қилиш чораларини қўллайдиган фармонни имзолаган.\nПайшанба куни Оқ уй матбуот котиби Жен Псаки Байден биринчи 100 кун ичида тенглик тўғрисида қонун имзолаш ваъдасидан воз кечмаганини, аммо қонун қабул қилиниши учун даставвал Конгресс чора кўриши кераклигини таъкидлади.\nЎзбекистон гей ва лесбиянкалар саёҳат қилиши учун энг хавфли давлатлардан бири сифатида кўрилади.\nЎзбекистоннинг марҳум президенти Ислом Каримов бесоқолобозлик ҳақида гапириб, уни жирканч ва ўзбек маданиятига зид, деб атаганди.\nИкки йил аввал АҚШда яшовчи бир гуруҳ ўзбекистонлик ЛГБТ вакиллари Президент Шавкат Мирзиёевга мурожаат қилиб, ватандаги гейларга тенг ҳуқуқ ва эркинлик беришни сўрашган.\nФаоллар Ўзбекистон ваколатхоналари олдида: "Жаноб Мирзиёев, севги жиноят эмас. Ўзбекистонда гомосексуализмни жиноятлар рўйхатидан чиқаринг!" деб намойишлар ўтказганди.


Фотолавҳа: 2012 йилнинг эсда қоладиган ҳодисалари - BBC Uzbek - Multimedia\nФотолавҳа: 2012 йилнинг эсда қоладиган ҳодисалари\nСўнгги янгиланиш 28 декабр 2012 - 16:27 GMT\nМиср бўйлаб 18 кунлик норозилик чиқишлари ортидан Президент Ҳусни Муборак истеъфога чиқишга мажбур бўлди. У мамлакатни қарийб 30 йил бошқарганди. Кейинроқ, Ҳусни Муборакка бир умрлик қамоқ жазоси берилди. Маҳкама ҳаками у намойишчиларни отишга тўғридан-тўғри буйруқ берганини исботловчи далиллар қўлга киритилмагани, аммо Муборак жаноблари ўлим ҳолларини олдини олишга муваффақ бўлолмаганини айтди.\nШаҳзода Чарльз ва унинг рафиқаси Камилла илк бор биргаликда хориж сафарига чиқишди. Улар Қиролича Елизавета IIнинг Олмос Юбилейи доирасида Канадага боришди.\n2012 йилнинг январида қора матога ўранган гуруҳ "Уолл Стритни ишғол қил" дея номланган норозилик чиқишлари уюштиришди. Намойишлар АҚШнинг Сан-Франсиско ва Калифорниянинг молиявий мавзеларида ташкил қилинди. Кейин ушбу норозилик намойишлари ер юзи бўйлаб қатор йирик шаҳарларга ҳам ёйилди.\n4 мингдан ортиқ йўловчини олиб кетаётган "Коста Конкордия" кемаси 14 январ тунида Италиянинг ғарбий қирғоқларида тошга урилиб, ҳалокатга учради. Оқибатда 32 киши нобуд бўлди.\nФутбол ишқибозлари 2012 йил Оврўпо чемпионати финал босқичини томоша қилишмоқда. Беллашув Испания терма жамоасининг тарихий ғалабаси билан якун топди.\nҲайдарободдаги Батини Гоудлар жамлоғида мана бу аёл қўлбола дорига ботирилган тирик балиқни ютишга ҳозирланмоқда. Ака-ука Гоудлар ўзларининг балиқдан тайёрланган дорилари астма ва нафас олиш билан боғлиқ касалликларни даволашига ишонишади. Уни синаб кўриш учун эса, улар минглаб одамларни ўз жамлоқларига йиғишга муваффақ бўлишди.\nАпрелда Судан Республикаси Жанубий Судан билан чегараси бўйлаб фавқулодда ҳолат эълон қилди. Қарор икки томон кучлари ўртасида бир неча ҳафта давом этган тўқнашувлар ортидан олинди\nАҚШнинг Мэриленд штатида саноати ривожланган саккиз давлат анжумани чоғи Британия Бош вазири Девид Камерун Оврўпо чемпионлар лигаси беллашувларида Челси жамоаси тарафидан жарима тўпи киритилиши томоша қиларкан, қувончини ичига чиғдира олмади.\n2012 йил Афғонистонда НАТО етакчилигидаги кучларга қарши афғон аскарлари тарафидан ҳужумлар кучайди.\nЖанубий Африка Президенти Жакоб Зума иш ташлашлар пайти полиция томонидан отиб ўлдирилган кончилар хотирасига бир ҳафта мотам эълон қилди. Марикана конида ўтган август ойида юз берган ҳодисада 34 кончи оламдан ўтганди.\nҚироличанинг Олмос Юбилейи Британияда йил давомида байрам қилинди.\nИюнда Муҳаммад Мурси Миср Президенти сифатида қудратга келди.\nСурияда Президент Башар ал-Ассадга содиқ кучлар ва мухолиф исёнкорлар ўртасидаги қарама-қаршиликлар иккинчи қишдирки давом этмоқда. Можарода минглаб сурияликлар ҳаётдан кўз юмишди. Яна юз минглаб одамлар жанглар туфайли мамлакатни ташлаб чиқишди.\nАмерика Президенти Барак Обама иккинчи муддатга сайланди. У сайловда ўз рақиби республикачи Мит Ромнини мағлуб этди.\nСомали полиция зобити ал-Шабаб гуруҳи аъзоси сифатида гумон қилинган шахсни қўлга олмоқда. Ал-Қоидага алоқадор кўрилган ушбу гуруҳ кейинги икки йил ичида мамлакатнинг аксар йирик шаҳарларидан қувиб чиқарилди. Аммо, ҳамон кўплаб қишлоқ ҳудудларини назорат қилади.\nҚарийб 20 йил Бирмадан чиқарилмаган Аун Сан Су Чи 1988 йилдан бери илк бор Оврўпога сафар қилди. У умрининг охирги аксар қисмини Бирмада уй қамоғида ўтказган ва расмийлар 2010 йили уни озод этгандилар.\nАтлантика океанининг Америкага қарашли соҳилларини қаърига тортган Санди тўфони 90дан ортиқ инсоннинг умрига зомин бўлди.\nНоябр ойи Исроил Ғазога қарши ҳарбий амалиётлар бошлади. 8 кун давом этган қарама-қаршиликларда 158 фаластинлик ва 6 исроиллик нобуд бўлди. Исроил ўз ҳужумлари Фаластин ҳудудидан отилаётган ракеталарга жавобан эканини айтди.


"ЁШЛАРНИ ЁТ ҒОЯЛАР ТАЪСИРИДАН САҚЛАЙЛИК!"\nЙигирма биринчи асрда мафкуравий курашларнинг ақлбовар қилмайдиган турлари пайдо бўлмоқда. Хусусан, ҳеч бир халқни миллий, маънавий ананаларига асосланмаган-фақат инсоний ахлоққа терс ҳаёт тарзига чақирувчи “оммавий маданият”нинг ташвишли томонлари жуда кўп. Айрим ғоявий тузоқлар кўринишидан аср янгилиги ёки “маданият”ига ўхшасада улар кишиларга, айниқса, ёшларга мойдек ёқиши билан янада хатарлидир. Гарчи, “оммавий маданият” бирор бир миллатнинг маънавиятига асосланмаганлиги, балки ҳар бир миллатнинг маданият ва маънавиятига таҳдид бўлганлиги учун ҳам айни маданиятсизликдир. Бугунги кунда унинг таъсири кучайиб, ҳеч бир халқнинг миллий ва маънавий анъанаси, одатларига тўғри келмайдиган турли “урф-одатлар” кўпаймоқда. Ачинарлиси, айрим ёшлар унинг таъсирига тушиб қолишмоқда.\nБундай ёт ғоялар эса миллий қадриятларимиз ва анъаналаримизга асло тўғри келмайди. Турли найранг ва хатолардан огоҳ, сергак ва ҳушёр бўлишимиз лозим. Сўнгги пайтларда маънавиятимизга зид бўлган турли ғаразли кучлар “оммавий маданият” ниқоби остида ёшларимиз онгига таъсир ўтказишга ҳаракат қилмофда.\nБундай ёт ғоялар таъсирига тушиб қолган айрим ёшлар енгил ҳаётга ўрганиб қолишлари, бу эса уларда бузғунчилик, зўравонлик кайфиятини уйғотиши мумкин.\nТезкор замонда интернетдан тўғри фойдаланиш даркор. Ёшларни бузғунчи ғоялар билан суғорилган фильлардан асрашни замоннинг ўзи тақозо қилмоқда. Фарзандга ёшликдан ҳунар ўргатиш эса келажакка кўйилган тамал тоши бўлиши муқаррар. Кишининг қўлида ҳунари бўлса, у асло хор бўлмайди. Бунинг учун эса аввало, ота-оналар, ўқув даргоҳлари, маҳалла-кўй масъул эканлигини асло унутмаслигимиз керак.\nҲадиси шарифда: “Ёшликни ғанимат билинг, қарилик келишидан олдин”, дейилган. Шундай экан, умрни, ёшликни беҳуда ўтказмаслик зарур. Ҳар бир ота-она ўз фарзандини бахтли бўлишини истайди. Шундай экан, келажакни бугундан белгилаш лозим. Ҳозир дунёда руй бераётган воқеа-ҳодисалардан ўз вақтида хабардор бўлишимиз керак. Шундагина лоқайд ва бефарқ бўлмаймиз. Ҳушёрлигимиз янада ошади. Ёшларимизни юрт байроғини баланд кўтарадиган, фидойи, юртпарвар ва элпарвар инсонлар қилиб тарбияласак, юртимиз келажаги янада буюк бўлиши муқаррар.\nЁшларимиз дўст билан душманни ажрата билиши лозим. Турли фитна, ёвузликка қарши кураш эса доимий шиоримиз бўлсин. Чунки, ҳар бир ёмон иллат ортида разил мақсад бўлиши мумкин. Бу ҳақда Муҳаммад соллаллоҳу алайҳи васаллам: “Ота болага гўзал одобдан яхшироқ, нарса беролмайди”, деганлар.\nОдоб, ахлоқ, ҳаё ва ибо халқимизга хос фазилатлардандир. Бугун дунёнинг айрим минтақаларида илдиз отган “оммавий маданият”га қарши ана шундай ғояларимиз ва ўз сўзимиз билан курашмоғимиз даркор.\nКосонсой тумани “Исломобод”


Қозоғистонда рўйхатга олинмаган Демократик партия фаоли эҳтимолий йиғилиш арафасида 15 кунга ҳибсга олинди\nҚозоғистон Демократик партиясини тузиш ташаббускор гуруҳи эълон қилган митинг олдидан тарафдорларига босим ўтказилишини эълон қилди.\nТашаббускор гуруҳ аъзоси, журналист Инга Иманбай ўзининг Фейсбукдаги саҳифасида кечаси милиция фаоли Ирисбек Тўхтасиннинг олдига келиб, уни полиция бўлимига олиб кетишганини ёзди. Токтасин унга Олмаотанинг Туркксиб тумани милиция бўлимига олиб келинганини ва кечаси суд бўлиб ўтганини, натижада 15 сутка ҳибсга олинганини айтди.\nСуд қарорида айтилишича, Токтасин ўзининг саҳифасида 18 сентябрь куни Олмаота марказида митинг ўтказишга чақирган. Суд буни тинч йиғинларни ташкил этиш ва ўтказиш тартибини бузган деб топди (Маъмурий жавобгарлик тўғрисидаги кодекснинг 488 моддаси 7 қисми) ва фаолни 15 суткага ҳибсга юбориш тўғрисида қарор қабул қилди. WhatsApp иловаси орқали судда иштирок этган Токтасин, қарорда айтилганидек, унга қўйилган айбловларни «тўлиқ тан олди» ва оғир жазо тайинламасликни сўради. Суд маъмурий ҳибсга олиш муддатини 0 соат 40 дақиқадан бошлаб ҳисоблаш тўғрисида қарор чиқарди. Ишни судья Раисов кўриб чиқди.\nИнга Иманбайнинг сўзларига кўра, ташаббускор гуруҳнинг бир неча фаоллари, шу жумладан, унинг эри Жанболат Мамай ва фаол Абзал Достияровнинг арафасида улар кузатилаётганини пайқашган ва полиция бир уйга келган.\nИжтимоий тармоқларда рўйхатдан ўтмаган Демократик партия фаоллари шанба куни «тилни қўллаб-қувватлаш» акциясини эълон қилишди. Рўйхатдан ўтмаган уюшма вакилларининг айтишича, митинг пайтида улар жамиятда танқидларга сабаб бўлган рақамлаштириш соҳасидаги ҳамкорлик тўғрисидаги меморандум, шунингдек сиёсий маҳбуслар ҳақида гапиришни режалаштирган.\nҚозоғистон қонун ҳужжатларига ўзгартиришлар киритилгандан сўнг, тинч йиғинларни ўтказиш тўғрисида хабардор қилиш тартиби амалда кучга киради, бунда ташкилотчилар фақат маҳаллий ҳокимиятга митинг ёки бошқа шунга ўхшаш тадбир ўтказиш нияти тўғрисида хабар беришлари керак.\nҲуқуқ ҳимоячилари ва экспертларнинг айтишича, янги қонун қабул қилинганидан буён ҳақиқатан ҳам жиддий ўзгаришлар юз бермаган ва фуқароларнинг тинч йиғилиш эркинлигига бўлган конституциявий ҳуқуқи ҳали ҳам мамлакатда кенг бузилмоқда. Маҳаллий ҳокимият митингларни мувофиқлаштиришга имкон бермайдиган барча дастакларни сақлаб қолди. Ҳокимият розилигисиз норозилик акцияларига чиққан фуқаролар маъмурий жавобгарликка тортилади, жумладан, уларга катта миқдорда жарима солинади ёки узоқ муддатга ҳибсга олинади.


Японияда Учинчи жаҳон сув форуми иш бошлади.\nҲурматли тингловчилар “Тоза табиат” рукнининг илгариги сонларида барча тирик жон, жумладан, инсон ҳаёти учун ҳам муҳим бўлган чучук сув муаммосига тўхталган ва бу борада турли олимлар фикрини билдирган эдик. Бугунги дастуримизда айни шу мавзуни яна давом эттирамиз. Аввал хабар қилганимиздек 16 март куни Япониянинг Киото шаҳрида Учинчи жаҳон сув форуми иш бошлади. Ушбу халқаро анжуманда дунёнинг 160 давлатидан келган 1000дан ортиқ вакил иштирок этмоқда. Анжуманнинг тантанали очилиш маросимида сўзга чиққан Япония собиқ Бош вазири Рютаро Хашимото қатнашчиларни, сув муаммосини ҳал этиш учун амалий чоралар кўришга чақирди. Ушбу анжуман 22 ва 23 март кунлари вазирлар даражасидаги учрашув билан ниҳоясига етади. Япониянинг Киото, Осака ва Шига шаҳарларида бўлиб ўтаётган учрашувларда Япония валиаҳди шаҳзода Нарухито, Марокаш шаҳзодаси Мулей Рашид ва Голландия шаҳзодаси Виллем-Александр иштирок этишлари режалаштирилган. Афсуски, Ироқ бўҳрони ушбу муҳим халқаро анжуманга соя солмоқда. АҚШ президенти Жорж Буш Ироқ президенти Саддам Ҳусайн Ироқни тарк этиши акс ҳолда Ироққа қарши ҳарбий ҳаракатлар бошланиши ҳақидаги ултиматумни эълон қилганидан кейин анжуманга Ироқ делегацияси кела олмади. Яқин шарқ делегатлари эса Ироқда уруш бошланган тақдирда, анжуманни тарк этишларини маълум қилдилар. Ироқ бўҳрони туфайли Франция президенти Жак Ширак ҳам Учинчи жаҳон сув форумида қатнаша олмаслигини билдирди. Шундай бўлсада, форум ўз ишини давом эттирмоқда. Унда қатнашаётган ҳукумат расмийлари, йирик халқаро ташкилотлар, олимлар ва нодавлат ташкилотлари вакиллари шу куннинг долзарб муаммоси ҳисобланган тоза ичимлик суви ҳақидаги таклиф ва фикр мулоҳазалари билан ўртоқлашмоқдалар.\n“International Herald Tribune” газетасининг 18 март кунги сонида, Учинчи жаҳон сув форумида қатнашаётган Жаҳон банки қошидаги Халқаро молия корпорацияси Вице-президенти Петр Войцкенинг мақоласи эълон қилинди. Мақолада, келаси ўн йил мобайнида тоза ичимлик суви етишмаслиги оқибатида дунёнинг турли минтақаларида бораётган урушларда қурбон бўлаётганидан ҳам кўп одамлар нобуд бўлиши тахмин қилинган. Бу инсоният тарихидаги катта фожеалардан бири бўлиши мумкин. Статистик маълумотлар жуда ёмон бўлишига қарамасдан, агар ўз вақтида ҳаракат қилинса, вазиятдан қутилиш мумкин.\nҲозир ҳар 10 сонияда сув билан боғлиқ (сувдан келиб чиққан) ва олдини олиш мумкин бўлган касаллик оқибатида бир бола оламдан ўтмоқда. Бир миллиарддан кўп одам ифлосланмаган тоза сув ичиш имкониятига эга эмас. Курраи заминимиздаги инсонларнинг учдан бир қисми, аниқроқ айтадиган бўлсак, 2.4 миллиард инсон санитария-гигиена талабларига жавоб бера олмайдиган шароитда яшамоқда. Шу сабабли, бу борада кўплаб зарурий чоралар кўрилиши лозим. 20 асрда дунё аҳолиси сони уч баробарга кўпайди. Айни пайтда, сувдан фойдаланиш олти баробарга ошди, дунёдаги дарёлар ва нам ер майдонлари аввалгига қараганда икки баробар кўп қуримоқда. Афсуски, сув муаммоси оғирлашган сари ҳукуматлар бу ҳақда камроқ гапирмоқда. Сув умуминсоний неъмат сифатида тан олиниши тарафдори бўлганлар унинг ҳусусийлаштирилишига қаршилик кўрсатмоқдалар. Олимлар, санитария ҳолатини яхшилаш учун келаси ўн йил ичида жамоа ва хусусий сектор ҳар йили 30 миллиард доллар маблағ сарфлаши кераклигини айтмоқдалар. Бундан ташқари тоза ичимлик сувига эга бўлиш ҳар бир кишининг инсоний ҳуқуқи экани тан олиниши лозим. Бунинг учун кўпроқ амалий иш қилиниши керак. Агар сув муаммосига зудлик билан аҳамият берилмаса, 21 асрда сув ҳар қандай бошқа табиий ресурсдан кўра кўпроқ уруш манбасига айланиши мумкин.\nАтроф-муҳит UNESCO дастурининг Сув тадқиқотлари ва мувофиқлаштириш бўйича директори Андрас Сзоллоси-Наги яқинда Озод Европа ва Озодлик радиосига берган интервюсида, сув муаммоси давлатлар ўртасидаги можаро ёки ҳамкорлик манбаси бўлиши мумкинлигини айтган эди. Айни пайтда, сув муаммоси можаро эмас, балки қўшни давлатлар ўртасидаги ҳамкорликка туртки бўла олади. Масалан Шарқий Европада Болтиқ бўйи давлатлари, жанубий Осиёдаги Таиланд ва Лаос, шунингдек Нил дарёси бўйидаги 10та давлат - сувдан оқилона ва тежамкорлик билан фойдаланиш борасида самарали ҳамкорлик қилмоқда. Марказий Осиё республикалари сув тақсимоти ва ундан самарали ва тежамкорлик билан фойдаланишда юқорида айтиб ўтилган давлатлар тажрибасидан фойдаланса, нохуш башоратларни четлаб ўтиш бу давлатлар учун мураккаб вазифа бўлмаслиги аниқ.


Россия янги жанговар роботларнинг кучини кўрсатди - видео - 15.09.2021, Sputnik Ўзбекистон\nРоссия армияси илк бор “Уран-9” ва “Нерехта” жанговар роботларини синовдан ўтказди. 15.09.2021, Sputnik Ўзбекистон\nСиновлар "Ғарбий-2021" кенг кўламли Россия-Беларус стратегик машғулотлари доирасида ўтказилди."Уран-9" пилотсиз кўп функцияли робот комплексининг вазифаси - 3-5 километр масофадан рақибни яксон қилиш.Робот ҳам аскар, ҳам зирҳли машиналарга зарба бериши мумкин. “Уран-9” бу вазифаларни аъло даражада бажарди."Нерехта" жанговар роботи, ўз навбатида, мудофаа тузилмаларини ўт ўчиришда биринчи қаторда бўлиши керак эди. Техника буни муваффақиятли бажарди.Россия Федерацияси Мудофаа вазирлиги маълумотларига кўра, бу иккала комплекс тез орада қўшинларга киритилади.\nмултимедиа, ҳарбий техника, мудофаа вазирлиги, видео\nРоссия армияси илк бор “Уран-9” ва “Нерехта” жанговар роботларини синовдан ўтказди.\nСиновлар "Ғарбий-2021" кенг кўламли Россия-Беларус стратегик машғулотлари доирасида ўтказилди.\n"Уран-9" пилотсиз кўп функцияли робот комплексининг вазифаси - 3-5 километр масофадан рақибни яксон қилиш.\nРобот ҳам аскар, ҳам зирҳли машиналарга зарба бериши мумкин. “Уран-9” бу вазифаларни аъло даражада бажарди.\n"Нерехта" жанговар роботи, ўз навбатида, мудофаа тузилмаларини ўт ўчиришда биринчи қаторда бўлиши керак эди. Техника буни муваффақиятли бажарди.\nРоссия Федерацияси Мудофаа вазирлиги маълумотларига кўра, бу иккала комплекс тез орада қўшинларга киритилади.


Толибон Мозори-Шарифда намойишга чиққан аёлларни калтаклади\n23 октябр 2021, Тошкент вақти: 22:34\n4 сентябрь куни Толибон Коблуда намойишга чиққан аёлларни ҳам куч ишлатиб тарқатиб юборган эди.\nТолибон жангарилари Мозори Шарифда намойиш ўтказган аёллар гуруҳини куч ишлатиш йўли билан тарқатди. Бу ҳақда Озод Европа-Озодлик радиосига намойиш ташкилотчиларидан бири бўлган Шакоруҳ Раҳимий хабар берди.\nУнга кўра, 6 сентябрь куни ўнлаб аёллар Толибон ҳукумати таркибига хотин-қизлар вакиллари ҳам киритилишини талаб қилиб намойиш ўтказди. Бироқ жангарилар намоийш иштирокчилари ва бу намойишни ёритиш учун келган журналистларни калтаклаган ва тарқатиб юборган.\nИжтимоий тармоқларда тарқатилган видеоларда намоийшчилар «Аёл ҳуқуқвини бузиш-инсон ҳуқуқини бузиш дегани». «Биз барча даражаларда сиёсий ҳаётга аралашишни истаймиз» деган шиорларни кўтариб олганини кўриш мумкин.\n4 сентябрь куни Толибон Коблуда ҳам ҳудди шу каби талаблар билан намойишга чиққан аёлларни кўздан ёш сиздирувчи газ қўллаб, тарқатиб юборган эди. Ундан аввалроқ Ҳирот шаҳридаги намойишчи аёлларга ҳам куч қўлланилган.


Добавлено: 25.02.2016, 17:00\nМиср президенти Абдуль Фаттоҳ ас-Сиси eBay интернет аукционида сотувга қўйилди, деб хабар беради “Gazeta.ru”.\nМаълумотларга кўра, мамлакатнинг иқтисодий ривожланиш режасини тақдим этиш бўйича қилган чиқишида ас-Сиси агарда бунинг Мисрга фойдаси тегадиган бўлса, ўзини сотишга ҳам тайёр эканлигини айтиб, ҳазиллашган эди. Президентнинг бу гапи ижтимоий тармоқларда яшин тезлигида тарқалиб, турли кулгули вазиятларни келтириб чиқарди.\nШундан сўнг Ebay интернет аукционида Миср президенти сурати туширилган лот пайдо бўлди. Аукцион савдосида лот нархи бир неча соат ичида 100 000 АҚШ долларидан ҳам ошиб кетди. Бироқ орадан бир муддат ўтгач мазкур саҳифа сайт маъмурлари томонидан ўчириб юборилган.